
Kenny Meyers! 



MIKE EMAN DEN 
CUSHINA Dl VISSER 

Mike a kita cartera di Deporte di 

Visser 



Ley di Karma: Boy Ecury: ‘Den cas di mi mayornan no tin 

lugar pa un traidor!’ 


CASO ENCUANTO INSULTO 
NAZI Y GESTAPO DEN 
PARLAMENTO TA BAY SIGUI 

REBENTA 



ATIA ALERTO PA ALGUN 
PUNTO Dl PREOCUPACION 
Dl SU MIEMBRONAN Y 
COMERCIO EN GENERAL 


REINA INFANTIL Dl DAKOTA REINA INFANTIL Dl NOORD 

Zue-Jean Croes Edilienne Tromp 



Na Seroe Tijshi: 

Motociclista a 
kita pa cacho y a 
accidenta 



Dr. Salazar di Departamento di 
Salubridad Publico: 



Vacuna di griep 
ta valido ainda y 
ta recomenda pa 
aplica esaki 

MIKE EMAN DEN 
CUSHINA Dl VISSER 

Mike a kita cartera di Deporte di Visser 


STA. CRUZ -- Campaña 
politico a cuminsa y 
e ansha di morto pa 
eleccion no a dal AVP 
duro den pueblo so 
pero den seno directo 
di partidomes. Mescos 
cu aña pasa Mike Eman 
hunto cu un tal Otmar 
a bay mete diferente 
biaha den cartera 
di ministro Dowers, 
awor ta den cushina di 
ministro Visser, Mike 
Eman en persona a 
bay mete. Mike Eman 
hunto cu e Tal Otmar 
a bay, contra tur regla 
di etica di gobernacion 
y colegialidad entre 
ministronan, mete den 
asunto di conflicto di 
Brandweer y ministro 
Dowers y haci hala di 
promesa cu nan no 
por a cumpli cune. 
Ta ministro Dowers 
despues a haya su mes 
para te den Corte pa 
defende su mes y su 
maneho y ta e mester 
a bay wak con e ta rek 
su som cu promesanan 
fofo haci door di Mike 
Eman y un Tal Otmar. 
Ata e siman aki Mike 
Eman a cuminsa move 
pa campaña unda cu 
aparentemente awor 
den AVP tin un lema: 
cada ken pa su mesun 
cuenta! Dowers 

politicamente a wordo 
kima caba door di su 
mesun coleganan di 
gobierno y awor ta 
toca turno na Visser 
pa sinti kico ta e 
parasitismo politico 
den AVP mes, unda 
cu esnan hambra pa 
poder no ta sucumbi 
pa corta hala di nan 
mesun coleganan. 

Ministro Visser ta esun 
encarga cu deporte 
pero awor ta shon 
Mike Eman ta esun 
cu ta core bay haci 
fanfaria cu asuntonan 
di deporte y asina 
mustra abiertamente 
na pueblo cu e ta mete 
riba tereno di ministro 
Visser. Mike Eman a 
bay veld di Trappers 


dos dia pasa, pa saca 
potret y haci show. Ta 
ministro di deporte 
Mike Eman a bira 
diripiente? Ta kico 
lo a pasa anto den 
gobernacion? Pasobra 
Vissernotatraha? Con 
bin ta net Mike Eman ta 
bay Veld di Trappers 
na Sta. Cruz pa waak e 
problemanan di e veld, 
siendo cu esaki ta cay 
bao di competencia 
y responsabilidad 
di ministro Visser?! 
Ministro Visser a 
haya ‘brevet van 
onvermogen’ y e no 
ta ministro encarga 
cu deporte mas pa 
e resto di e aña aki? 
Loke Mike Eman ta 
mustra publicamente 
cu su actonan durante 
e dianan aki, ta e 
forma con e gobierno 
aki ta traha mas al 
bruha cu nunca y ta 
pesey e pais ta den un 
caos gubernamental y 
financiero. Unda Mike 
Eman a keda pa DOS 
stadion na Pos Chikito 
cu tin 3 aña y mey para? 
Tur e tempo ey Pos 
Chiquito no a wak ni 
Mike, ni un Tal Otmar y 
menos e candidatonan 
di AVP di Pos Chiquito 
y di Pariba di Brug. 
Awor cu e barco di 
gobernacion ta den 
keda cla di zink, ta 
awor numa nan ta 
trata na bisti salba 
bida politico pa waak 
kico mas nan por logra 
scapa cu ayudo paga di 
prensa cumpra. Ta cu 
ki cara ministro Visser 
por bay campaña awor 
mirando cu Mike Eman 
ta mete publicamente 
te den su cartera? 
Esaki ta e señal cu 
Visser enberdad a 
keda cla y no ta bolbe 
mas? Por lo pronto 
e gobierno di AVP ta 
bay pa cumpli cu 4 
aña di gobernacion 
di misterio pasobra 
ningun hende sa kico 
exacto nan ta haci of 
laga di haci. 


Segun Hildward Croes di “MUSICA”: 

E ganador lo ser huzga segun e 
forma tradicional 



STA. CRUZ 
Presidente di “Musica” 
Hildward Croes 

den un entrevista a 
comenta cu e aña 
aki Aruba lo conoce 
e di dos edicion di e 
evento Aruba Caiso 
& Soca Monarch 
2013, organiza door 
di Stichting MUSICA. 
Den entrevista, 

Hildward Croes a 
splica cu loke cu 
conoce na Aruba 
como Roadmarch 
ta di e genero Soca. 
Den comunidad hopi 
hende ta puntra con 
e ganador lo wordo 
huzga. 

Segun Hildward, 
esaki ta wordo 
huzga segun e forma 
tradicional. Esaki ta 
a base di contenido 
di e letternan, e parti 
musical cu ta hopi 
importante, con e 
cantante/ participante 
ta haci su trabao, e 
trabao di e coro, pero 
e sabor cu ta wordo 
hinca den e musica. 

E ultimo aki, e sabor, 
ta loke cu ta haci cu un 
cantica ta sobresali 
riba un otro. 



Awe den Interes di Pueblo nos tin un tema hopi 
interesante pa trece dilanti. Lo haci acto di 
presencia e ya conocido drs. Doy Kelly cu tin hopi 
pa sia nos na 2013. E lo papia ariba e tantisimo 
fayonan den enseñanza na Aruba. Manda Mininister 
Dowers ya no ta alcaso pasobra esaki a bisa Mike 
flat cu si Mike bah’e ta mescos cu ta Guera a wordo 
declara contra San Nicolas. Y Mike berdad a 
chicken-out. Esaki ta significa cu cu mester busca 
alternativa con haci cu Enseñanza na Aruba. E ta 
total loss. Den e di dos tanda drs. Booshi Wever lo 
splica di e alto grado corupcion cu Richard Visser 
a logra pa cu e renovacion/reconstruccion di e 
hospital nobo. Di con Richard Visser ta cabando 
cu e ministerio di salubridad Publico di Aruba. 
Segun informantenan Richard Visser a percura 
bon pa su mes y awor ta un gay multimiyonario. E 
mesun fuente ey ta recorda Richard Visser cu e no 
por hiba nada di mundo den cielo. 

Ley di Karma: Boy Ecury: ‘Den cas di mi mayornan no tin lugar pa un traidor!’ 

CASO ENCUANTO INSULTO NAZI Y GESTAPO DEN 
PARLAMENTO TA BAY SIGUI REBENTA 


STA. CRUZ - E caso 
encuanto insulto 

lanza den Parlamento 
encuanto Gestapo 
den direccion di 
parlamentario Booshi 
Wever door di AVP, a 
rebentadenpublicidad 
y ta hayando un rabo 
hopi mas serio cu 
hende por a kere. 
Via entre otro Face 
Book a sali publica un 
articulo cu e corant 
Mericano prestigioso 
The Washington Post 
a publica na aña 2005, 
den cual e storia 
di suegro di Mike 
Eman relaciona cu 
un criminal grandi di 
Guerra, Klaus Barbie 
a ser treci pa dilanti. 
Na Aruba e noticia aki 
a plama tur caminda 
y e impacto den 
pueblo tabata grandi 
pasobra mientras 
esnan di AVP tabata 
lastra famia di kende 
cu ta di oposicion den 


Parlamento, nan mes 
tabata tin un pasado 
hopi scur y hororoso. 
Awor partido ta busca 
tur moda pa haci 
‘damage control’ y 
ta wordo bisa cu no 
por punta dede den 
direccion di hendenan 
cu directamente no 
tin ni arte, ni parti den 
e asunto aki. Riba su 
mes e ponencia aki 
na prome instancia 
por cuadra den caso 
si esnan di AVP mes 
no tabata lastra 
hendenan di oposicion 
cu asuntonan cu nan 
tambe no tin nada 
di haci cune. Pero e 
caso aki ta totalmente 
diferente encuanto 
loke a tuma lugar 
den pasado durante 
di Di Dos Guera 
Mundial y e indole di 
e sucedidonan cu no 
tin comparacion cu 
tur posibel asunto 
negativo hunto cu lo 


por a yega di tuma 
lugar na Aruba. E 
argumento cu e 
suegro di Mike Eman 
kende tabata agente 
secreto di Merca a 
cumpli cu su deber di 
trabao y bao di orden 
di su superiornan 
kizas mester a haci 
algo cu e mes no 
tabata di acuerdo 
cune por a wordo usa 
como un defensa. 
Pero e caso encuanto 
e envolvimento di e 
suegro di Mike den 
asuntonan cu tin di 
haci cu Nazinan di Di 
Dos Guera Mundial a 
bay hopi mas leu di loke 
cu aki na Aruba hende 
tabata na altura di 
dje. Investigacionnan 
cu prensa no cumpra 
a bin ta haci, a bin 
saca afor cu e macuto 
putri ta hopi mas vies 
cu hende por a kere. 
No ta trata di un solo 
caso di yudanza duna 


na un solo criminal di 
Guera cu a laga mata 
cantidad grandi di 
Hudiunan y muchanan 
Hudiu chiquito y 
inocente. Riba dje 
no ta trata di un 
periodo cortico cu e 
practicanan hororoso 
aki a tuma lugar pero 
di un hazaña mahos di 
un bida completo di un 
hende kende a dedica 
e gran parti di su bida 
na yuda den diferente 
forma criminalnan 
pisa di Di Dos Guera 
Mundial y hendenan 
cu ta biba segun e 
filosofia Nazi. 

Kico henter e 
asunto aki tin di haci 
awor cu Aruba y 
cu envolvimento di 
gobierno si of no? 
Durante dianan cu ta 
bin mas informacion 
lo bin pa dilanti 
pendiente filenan pisa 
cu nos tin cu haya di 
Merca, unda cu pueblo 


lo bay keda den shock 
di informacionnan 
masha mahos mes 
cu por y lo duna pais 
Aruba y su gobierno un 
imagen internacional 
hopi negativo. Mester 
remarca cu no tin cu 
lubida cu aki na Aruba 
mes nos tin un yiu di 
tera Boy Ecury, kende 
a wordo cruelmente 
tortura y despues 
mata door di e mesun 
Nazinan cu e suegro 
di Mike Eman a yuda 
entre otro huy y scapa 
di persecucion penal. 

Ley di Karma ta algo cu 
cada dia mas y mas ta 
dal e gobierno mas mal 
plega cu Aruba a yega 
di conoce pasobra e 
palabranan historico 
di Boy Ecury awor 
aki ta resonando den 
pueblo y como rosea 
cayente den nek di e 
entreguistanan; ‘Den 
cas di mi mayornan no 
tin lugar pa un traidor!’ 


Sra. Yvette Geerman di Salubridad Publico: 

Hygiénische Dienst lo controla bendemento di 
cuminda na tur actividad di Carnaval 


STA. CRUZ - Sra. 
Yvette Geerman, hefe 
interino encarga cu 
maneho di Higiénische 
Dienst a splica un 
tiki riba e controlnan 
cu lo bay tin cu e 
venta di cuminda 
durante e temporada 
di carnaval. Nan tin 
un rol importante. 
Ya caba Higiénische 
Dienst tabata tin 
reunion cu SAC. Nan 
lo hiba control riba 
venta di cuminda y e 
proceso. E kaarchi 
berde di e declaracion 
di salud lo ser 
controla. E controlnan 
lo ta ‘on the spot’. 
Nan tin e programa 
di SAC y caminda 
tin bendemento di 
cuminda y bebida 


e departamento di 
Higiénische Dienst 
lo tey presente pa 
controla esaki. No 
ta e intencion pa 
perhudica ningun 
hende of negoshi. Ta 
enfoca riba e salud 
di hende. E pueblo 
carnavalesco por ta 
sigur cu e cuminda ta 
di bon calidad. Kier 
evita cu hendenan 
ta bira malo y haya 
maleza desagradabel. 
Higiénische Dienst 
kier evita ya cu cosnan 
por pasa. Ya caba DIP 
lo saca e nombernan di 
esnan cu lo bay bende. 
Higiénische Dienst 
lo palabra cu DIP pa 
asina tuma contacto 
cu e bendedornan 
y lo mustranan riba 


e exigencianan di 
Salubridad Publico. 
E departamento 

huridico lo traha 
riba e permiso pa e 
hendenan bende. Den 
e mesun dunamento 
di permiso lo mustra 
e exigencianan di 
e departamento di 
Hygiéne hopi cla. 
Esnan cu ta bende 
cuminda, mester evita 
cu esaki ta wordo poni 
den solo y causa daño 
na e cuminda. No por 


expone e cuminda 
oranan largo den solo 
durante e temporada 
di carnaval. Tur 
esnan cu ta bende 
cuminda mester tin 
nan declaracion di 
salud na ordo. Tin 
exigencia pa procesa 
esaki.Ta dura un 
siman pa keda cla cu e 
declaracion. Poryama 
pa mas informacion 
na 5224200 y pidi 
pa e departamento 
di hygiéne. Tur e 


hendenan cu ta 
bende riba e ruta cu 
garoshi etc. tambe 
lo wordo controla. 
Si nan no cumpli, lo 
saca garoshi for di e 
ruta. Por confisca e 
cuminda tambe si ta 
necesario. E kaarchi 
berde mester ta 
visible di esnan cu ta 
bende. Solamente e 
cahera no mester di un 
kaarchi berde, segun 
sra. Yvette Geerman. 




Ta huur un cas 4 kamber y 2 baño. Cas tin un espacio grandi pa esnan cu ta 
interesa den haci un negoshi entre otro Beauty Salon, oficina, tienda etc. E 
cas ta situa cerca di caminda grandi: Caya Betico Croes den area di Casa 
Vieja Restaurant na Cumana. Por Contact: 592-6895 of 585-5926 

Sra. Indrah Zaandam di Parke Arikok: 


A baha prijs di entrada di Parke Arikok pa nos 

bishitantenan local 




Nacional Arikok. Te cu 
17 aña di edad no ta 
paga pa drenta Parke 
pa motibo cu kier 
stimula bishitantenan 
hoben tambe bini na e 
parke. Ora di bishita di 
schoolnan, esakinan lo 
drenta completamente 
gratis. Muchanan por 
siña hopi pa motibo 
cu schoolnan tin 


cultura y hopi historia. 
Tin 3 categoria. 
Lo kier stimula 
entrepeneurship 
tambe. Trahadornan di 
compania por haya un 
year pass pa solamente 
20 florin. Pa famia di 3 
tambe tin un special cu 
mester paga 84 florin 
pero ta paga 55 florin 
pa e pakete di 3 aki. 
Tambe tin un pakete pa 
bida largo cual ta bay 
a base di un donacion, 
si un hende lo kier 
duna algo mas. Como 
Parke kier stimula y 
conserva e naturaleza. 
E aña aki kier sigui 
monitorea cual pa haci 
esaki mester di fondo. 
Tambe ta importante 
workshopnan educativo 
di cual parke kier 
organiza mas di 
esakinan. Tambe no por 
laga afor cu parke tin 
anochinan di cine unda 
cu tin documentonan 


cu ta wordo presenta. 
Pa locual ta e Junior 
Rangercamp, lo kier 
sigui cu esaki den 2013 
mirando e exito di esun 
anterior. E cantidad 
di esnan cu ta drenta 
parke ta mas di e 
turistanan cu local. Pa 
locual ta deportistanan, 
esaki tambe ta haya 
descuento. Te ainda e 
deportistanan ta wordo 
subsidia. E fondonan cu 
nan ta haya na entrada 
ta duna nan masforza pa 
ehecuta proyectonan. 
E condicion di e parke 
ta bon cual research ta 
keda algo importante 
tambe pa tuma lugar. 
Tambe ta importante e 
interes pa e parke y kier 
amplia e productonan 
cu parke ta ofrece. Lo 
kier indentifica locual 
tin den e parke y mustra 
cada bishitante locual 
naturaleza tin pa ofrece. 


STA. CRUZ— Durante un 
conferencia di prensa di 
Parke Nacional Arikok, 
sra. Indrah Zaandam ta 
anuncia algun cambio. 
Un di e cambionan aki 
ta sigur e cambio den 
prijs di entrada di e 
parke. Cuminsando for 
di Januari lo tin cambio 
di prijs pa turista. Esaki 
ta 8 dollar y awor a bira 
10 dollar. Esaki ta conta 
pa e walking - tourist. Na 
2015 lo aumenta esaki 
na 15 dollar pa cada 
turista. Pa locual ta 
trata tour - operators lo 
tin aumento tambe pero 
den fase. Actualmente 


e prijs ta 6 dollar. Na 
Juli 2013 esaki lo bira 
7 dollar. Na aña 2014 
lo aumenta esaki na 8 
dollar y despues e lo 
bira 9,50 dollar. Esaki ta 
bay den fase. Pa esnan 
cu cumpra esaki den 
pakete, lo tin descuento. 
Tur stake holder por 
pasa den e fase pa 
haci nan cambionan. 
Pa esnan local e prijs 
a baha di 8 florin pa 
5 florin. Esaki ta algo 
cu ta wordo considera 
importante pasobra 
e ta un estimulo pa 
bishitantenan local 
pa yega na Parke 



Are Ycli Peadi-f? f of Caicjpsc atnd Marcfi 

View the BIGGEST festival ever on Pay-Per-View at 

JamuAnf 15, 16, 17, ard the fiioals em the 19! 




ARIIBA 

CAISO & SOCA. 



Watch the action on stage on our giant screensin air-condition comfort with your friends 
enjoying drinks and snacks! Local Beers at Special Prices 



Garufa Ultra Lounge, W ilhelminastraat 6 3 , across from 


Gaucho Argentine Grill 

Sr. John van der Biezen di FADA: 

Hopi hoben burachi durante 
prome parada di carnaval 


Diadomingo awor na San Nicolas: 

Mil mucha den 
Parada di Blaas 




STA. CRUZ - Sr. 
John van der Biezen 
di Fundacion Anto 
Droga Aruba (FADA) 
ta comenta cu mester 
mira e desaroyo tristo 
na e manera cu e prome 
parada a tuma lugar. 
Por a mira via medionan 
di comunicacion hopi 
hoben deteni. Locual 
tabata bisto tabata cu 
hopi di nan tabata bao 
influencia di alcohol y 
esakitamuestradi unda 
e futuro di nos pais ta 


bayendo. Esaki sigur ta 
un bista hopi tristo. Hopi 
ta esnan responsabel 
pa esaki! No ta lidernan 
di grupo so sino di 
esnan responsabel cu 
ta adultonan. Ora ta 
papia di muchanan bao 
di 18 aña, mayornan 
mes mester supervisa 
y controla nan yiunan. 
Lidernan di grupo tin 
reglanan cu mester tene 
cuenta cune. Te hasta 
pelea y hincamento por 
a mira bao di e hobennan 


MADURO HEAlfY 

EQUIPMENT N.V. 

Santo pa Basha, Santo pa Plelster, 
Crushed Sand, Pledra, Tera pa 

Mata, Graniet. Tambe nos ta Rosa 
ereno, Coba Pos y Fundeshl. 


R00I BOSfll40 

Til.: 585-1708 
FAX.:585-6299 



durante e prome parada 
di Carnaval unda hopi 
ta esnan cu ta duna e 
muchanan alcohol pa 
bebe. Tur instancia 
mester uni hunto pa nos 
combati e problema aki 
unda hoben ta haci mal 
uso di alcohol y perde 
conocimiento unda 
mañan ta e mayornan 
kier lamenta ya cu e 
hobennan aki ta futuro 
di nos pais. E aña aki 
tambe FADA ta enfoca 
mas tanto riba e maluso 
di alcohol. Ya varios 
invitacion a drenta pa 
FADA duna un charla na 
e schoolnan di Aruba, 
segun sr. John van der 
Biezen. 


STA.CRUZ—Diadomingo 
awor tin parada di blaas 
na San Nicolas. Esaki lo 
sali 1’or di atardi for di 
Joe Laveist Ballpark na 
San Nicolas. Esaki lo ta 
mesun ruta cu Parada di 
Mucha di San Nicolas. E 
comision organizador 
ta: Kisha Fantasy cu ya 
ta hacienda esaki pa 17 
aña consecutive. Esnan 
encarga cu esaki ta 
Magaly Regales, Janine 
Rodriguez y Alexander 
Chong. Tambe nan ta 
encarga cu parada 
di luz na San Nicolas. 
Un brass band TBS lo 
habri e parada manera 
tradicion sigui pa TOB 
cu Youth Xtreme & 
Upgrade Music hunto 
cu 350 mucha. Deja 
kids & Jolly kids lo ser 
acompaña pa X-Cellance 
cu 200 mucha, Nos 


Futuro cu NBO cu 250 
mucha, Little Groovers 
cu animacion musical 
den man di LeGroove 
cu 200 mucha. Eruption 
Band lo tin e Last Lap 
den su encargo. Parada 
di Blaas ta un tradicion 
di pariba cu a cuminsa 
cu apenas 15 mucha 
y awor a crece y bira 
mas grandi. A sinti falta 
di Champagne pero 
tambe schoolnan y 
mas organizacion. E 
falta di participante 
no tin nada di haber 
cu organizacion pero 
masbien cu temporada 
cortico di Carnaval 
y preparativonan ya 
caba andando pa 
e mahestuoso 60 
aniversario di Aruba su 
Carnaval. Espectiva ta 
grandi pa e parada di luz 
na San Nicolas. 


Na ocasion di 60 aña di De Trupialen 

Invitacion pa un Santo 
Sacrificio di Misa 

Diadomingo 13 di Januari pa 8:00 am na misa na Playa! 


STA. CRUZ —“Ta 
sumamente importante 
pa nos mes duna balor y 
respet na nos herencia 
cultural. Cultura ta 
refleha ken nos ta, di 
unda nos ta bin y kico 
nos ta sostene.”“Musica 
ta alimento pa alma, 
Musica ta alegra nos 
bida”. “Ki, ta un pueblo 
sin folklore - Den bida 
di un pueblo folklore 
ta importante”. “Si bo 
planta maish’l rabo, 
e no por nace maishi 
grandi - Loke bo planta 


lo bo cosecha. No spera 
loke ta imposibel.” “Nos 
presente ta claba den 
nos pasado, no neglisha 
nos pasado". Duna 
respet na nos idioma 
Papiamento". Nos a 
skirbi hopi den pasado 
di e historia y balor 
di De Trupialen pero 
nos ta kere cu locual 
e frase- y dichonan 
aki ta bisa, ta loke 
semper nos a para pe. 
Balor, respet, musica, 
amor pa nos prohimo 
y nos pueblo y nos 


grandinan, disciplina, 
perseverancia, nos 
identidad y nos idioma. 
Pa medio di esaki 
Directivadi DeTrupialen 
kier a invita Bo persona 
pa bin celebra cu nos e 
di 60 aniversario di De 
Trupialen. Bin celebra 
cu nos esaki durante 
un santo sacrificio di 
misa canta pa un coro 
grandi di De Trupialen, 
Diadomingo 13 di 
Januari na misa San 
Francisco na Playa pa 
8’or di mainta 

Reapertura oficial di biblioteca su edificio principal na George Madurostraat 


Un programa special na Biblioteca otro siman 



STA. CRUZ - Na 
September 2012 

Biblioteca Nacional 
Aruba por a habri 
portanan bek di su 
edificio principal na 
George Madurostraat 
pacomunidaddi Aruba. 
Pa celebra otro siman 
e reapertura oficial di 
biblioteca ta presenta 
un programa atractivo 
pa un y tur. E edficio 
principal di biblioteca 
tabata cera pa 2 aña 
pa un renovacion 
completo. Durante e 
periodo aki biblioteca 
a presta servicio 
for di su sucursal 
na San Nicolas 
y Departamento 

Arubiana na 

Bachstraat. 
September 2012 

portanan a habri 
bek den George 
Madurostraat. E 

edificio tin un ‘fresh 
new look’ cu su 
colornan bibo. Pa 
celebra re-apertura 
oficial hunto cu 
publico en general 
biblioteca ta presenta 
un programa special 




pa grandi y chikito den 
siman venidero di 14 
pa 17 di Januari den 
e edificio renoba deb 
George Madurostraat. 
Un programa diverso 
di contamento di 
storia, presentacion di 
boeki y presentacion 
musical. 

The healthy way 

Mesora cu drenta e 
edificio bishitantenan 
di biblioteca ta topa cu 
un entrada atractivo 
Por sinta den hal y 
disfruta di algo di 
come di ‘The Healthy 
Way’. The Healthy 
Way a cuminsa brinda 
servicio di kantine na 
aña 2008 na Colegio 
Arubano y ta duna 
servicio tambe na 
por ehempel APFA y 
Universidad di Aruba. 
The Healthy Way 
ta ofrece cuminda 
saludabel na un prijs 
razonabel. 

Website 

Tabata tempo pa 
cambia e website di 
biblioteca. E compania 
YFMG web consulting 
a diseña un otro 
website pa biblioteca. 
E website www. 
bibliotecanacional. 
aw ta bon bishita cu 
un averahe di 5000 
bishitante pa luna. 
Biblioteca ta launch e 
website nobo e fin di 
siman aki. Biblioteca 


ta spera di por ofrece 
su bishitantenan WIFI 
desde otro siman. E 
Internetroom ta habri 
pa facilita personanan 
cu e servicio di uso 
di computer y busca 
informacion riba 

Internet. 

Bookmarks 

Na ocasion di 
reapertura oficial di 
edificio central a laga 
diseña un Bookmark 
nobo pa Biblioteca 
Nacional Aruba. 

Diseño ta di Nelson 
Gonzalez, artista 

visual. Biblioteca lo 
tin un bookmark pa 
cada bishitante den 
e proximo simannan. 
Nelson Gonzalez 

ta un artista visual 
contemporaneo cu a 
yega di participa na 
diferente exposicion 
tanto local como 
internacional. E ta un 
diseño cu colornan 
bibo, den background 
un potretdi un banda di 
e edificio di biblioteca. 
Riba e bookmark tin 
Haiku di sra. Digna 



Laclé-Herrera. Sra 
Digna Lacle Herrera 
ta un poeta, contador 
di storia y autora di e 
buki ‘Proverbionan’. 

Texto: 

Mustra grandeza bo ta 
planta cu respet 

y hopi amor 


Buki ta saca bo for di e 
tiniebla di ignorancia. 


Mucha chikito, bo 
inocencia un flor yen 
di fragancia 


Cariño ta pa bo habri 
curazon cera amistad. 

Progreso mester di un 
bela y biento pa bo 
nabega. 

Digna Laclé-Herrera 


Mustra grandeza 
bo ta planta cu respet 
y hopi amor 


Buki ta saca 
bo for di e tiniebla 
di ignorancia. 

& 

Mucha chikito, 
bo inocencia un flor 
yen di fragancia 

I / 

Cariño ta pa 
bo habri curazon 
cera Amistad. 

1 * 

Progreso mester 


di un bela y biento 
pa bo nabega. 

x 


h n 

D a 

Digna Laclé-Herrera 

Biblioteca 

NoocnaiAnibo 

SOiOwa. 


Director di APA, Alfonso Boekhoudt: 

Crea waf pa barconan turistico ta duna Aruba un forza grandi 


STA. CRUZ - Segun 
director di APA, sr. 
Alfonso Boekhoudt, 
prome cu aña a termina, 
a pronostica un "slow 
down". Toch tin un 
crecemento chikito, 
compara cu añanan 
anterior. Durante 

aña 2012 a mira un 
fluctuacion grandi 

den e containernan 
procesa. Na final di 
aña, e containernan pa 
mercado local a baha cu 
0.5 porciento, mientras 
cu e containernan total 
cu a pasa via di haf 
di Aruba, incluyendo 
e transshipment pa 
otro hafnan, tabatin un 
crecemento chikito di 1%, 
pues un tiki menos cu e 
crecemento cu gerencia 
a spera. Segun e director 
Alfonso Boekhoudt, 
esaki ta den cuadro di 
e tendencia mundial. 
Mundialmente ta mira un 
coralacion entre trafico 
di container y GDP di 
e pais. Pa stimula bo 
GDP tin di haber cu e 
produccion local di e 
economia. E crecemento 
di container pa Aruba ta 
totalmente defini door di 
importacion pa consumo 
local, of pa proyectonan 
di construccion. Pues 
ta dificil pa stimula 
mas importacion di 
container. Loke si por 
traha pa stimula ta riba e 
containernan cu ta pasa 
di transshipment via 
Aruba. Na Aruba esaki no 
ta conoci. Otro caminda 
cu por stimula mas fluho 


ta riba e containernan 
via di Free Zone. Aruba 
a yega di conoce añanan 
cu tabatin mas di 2 mil 
container di Free Zone 
pa aña. Procesamento 
di carga ta e principal 
trabao di waf. APA ta 
contento cu aña pasa 
a surpasa 27 mil TEU. 
Pa loke ta 2013, segun 
Boekhoudt, mirando e 
proyeccionnan di GDP 
mundial y cu economia 
mundial, esaki expande, 
APA ta kere cu lo tin 
un crecemento atrobe, 
pero no basa riba e 
actividadnan economico 
di e isla. E aña lo ta 
uno positivo. Mester 
tene cuenta di e rol cu 
Aruba por hunga den 
region. Aruba ta cerca 
di Corsou, Bonaire, 
Colombia, Venezuela y e 
mercadonan ey tin nan 
mesun forma pa atende 
e fluho di trafico pa nan 
mercado. Pa Arubahunga 
un rol den transshipment 
mester competi a base 
di prijs den e gastonan 
di transporte. E gasto 
pa transporte pa Aruba 
ta hopi halto den region. 
Pa Aruba hunga un rol 
mester studia henter e 
industria cu ta cuminsa 
for di e transporte di e 
carga for di unda e ta 
bini, te ora cu e yega 
su destino y waak con 
por baha e prijs. APA ta 
premira cu den aña 2013 
e actividadnan di carga 
lo crece, un crecemento 
modera den e parti 
crucero, otro crecemento 



di dobbel cifra. Ta sigui 
move riba e proyecto di 
Barcadera, pa cuminsa 
wordo realiza. E ora por 
cuminsa den e fase di 
plan pa desaroyo di waf 
di Oranjestad. Esaki lo 
ta un empuhe grandi pa 
economia di Aruba si 


logra e empuhe grandi aki 
pa e parti crucero. APA 
semper a traha duro riba 
e tereno aki, pero ultimo 
añanan a mira un actitud 
hopi mas proactivo 
di parti di ATA pa 
acerca mundo crucero. 
Combinando forza, ta 
logra un impacto mas 
grandi pa atrae e turismo 
crucero. Por ehempel ta 
atende reunionnan hunto 
y ta diseña strategianan 
hunto pa atrae mas 
barco. Mundialmente tin 
un movecion di barco pa 
Caribe, cual tabata net 
na e momento oportuno 
pa APA combina forza 
cu ATA. Asina a traha pa 
convence e barconan aki 
pa bin Aruba. E inversion 
y incentivonan duna ta 
poco si mira e impacto 


cu e barconan aki ta 
trece pa Aruba, segun 
Boekhoudt. El’ a splica 
cu Aruba riba su mes 
ta bende su mes, pero 
di otro banda industria 
crucero ta hopi sensitivo 
riba prijs. Pesey a pone 
incentivonan menciona. 
E pueblo tambe hopi 
consciente cu e forza 
di bende Aruba ta nos 
propio hendenan y e 
forma con nos ta trata 
e turistanan. Aruba ta 
conoci pa trata e turista 
bon! Aruba ta bunita, 
pero ta mas bunita door 
di e forma cu ta atende 
e turistanan. Esaki ta 
dos factor cu ta atrae e 
hendenan pa Aruba. "Nos 
mester keda mantene 
e posicion fuerte aki," 
segunBoekhoudt di APA. 


Oportun dad pa trabao! 

* Solo di Pueblo tin trabao den nos departamento 
di Benta. Ta busca preferiblemente un persona cu 

experiencia den benta. Solicita via e-mail y manda bo 
curiculum. edmondcroes@gmail.com 

* Solo di Pueblo tin trabao pa un fotograaf/ 

reportero, parttimer, cu ta biba na Sa Nicolas, pa 
cubri noticianan di sucesos den area di Pariba di Brug. 

Minimalmente mester tin propio auto/transporte y 
hopi smaak den cubri sucedidonan y mester traha den 
teamwork. Solicita via e-mail: edmondcroes@gmail. 

com 




EMPEÑA Y CUMPRA 0R0 


MESTER Dl PLACA? 


PASA Y COMPROBA PA BO MES! 


o 


JUWELENHUISJE 

ORARIO lOAVi - ÓPM DlALUNA TE DlABlERNA 


^ORANJESTAD WERFSTRAAT 7 LOK. 12 TEL 58S 4141 O SAN NICOLAS B. V/D VEEN ZEPPENFELDSTRAAT 14 TEL 584 4141 j 

SOLOu 


Mary Joan Breast Cancer Support Group 


Cuerpo Policial 


Un causa cu nos por 


Carosanan cu no a ser controla, 


aporta tempo na dje 

Reunion dia 15 di Januari na Fantastic 
Gardens di 20:00 - 21:00 



STA. CRUZ - Mary 
Joan Foundation ta 
bay organiza dia 15 
di Januari un reunion 
den e aula di Fantastic 
Gardens. E anochi 
informativo aki ta pa tur 
persona cu tin interes pa 
ayuda fundacion como 
voluntario. Fundacion ta 
un organanizacion cu ta 
traha a base voluntario 
pa esnan cu un dia a 
haya nan mes confronta 
cu e diagnostico di 
cáncer na pecho como 
tambe pa oncientiza 
comunidad di Aruba. 
Un aspecto cu ta di 
remarca ta cu fundacion 
su clientenan ta pone 
nan tempo disponibel 
pa duna otro cu a wordo 
dianostica e sosten 
como “Buddy”. Por 
sigui bisa cu esaki no 
ta tur y ta busca algun 
persona cu diferente 
cualidad pa aporta na 
e causa. Mary Joan 
Foundation ta invita 
un y tur pa ta presente 


na sala di Fantastic 
Gardens for di 20:00 pa 
21:00. Unda por haya 
sa con por forma parti 
di e team di voluntario 
di e fundacion. Sra. 
Enrita Werleman lo bay 
splica di cual manera 
un persona por yuda 
como voluntario na e 
fundacion: 1. Grupo di 
support; 2. Actividad pa 
hobra man (Creatividad); 

3. Apoya programa 
riba calendario di 
Fundacion (Organiza); 

4. Yuda promove e 
mensahe di Fundacion 
(Concientizacion); 5. 
Yuda cu mantencion di 
edificio di Fundacion 
(labor); 6. Posibel 
miembro pa board di 
Mary Joan Foundation; 
7. Un persona cu otro 
cualidades cual por 
presenta esaki durante 
di e anochi informativo. 
Mary Joan Foundation 
ta spera di por conta 
cu boso presencia na e 
anochi informativo aki. 



no por drenta paradanan 



STA. CRUZ - Cuerpo 
Policial kier recorda 
doñonan di Carosa 
cu kier usa esaki den 
paradanan di Carnaval, 
pa tuma contacto cu 
e experto di trafico di 
Planologie pa controla 
e carosa. Trailer- y 
carosanan cu no wordo 
controla, no por drenta 
den paradanan. Tambe 
tur vehiculo di motor 
mester tin keuring di DTI 
pa por drenta parade. 
Den siman entre 7:30’or 
di mainta y 3.30’or di 
atardi por tuma contacto 
cu: Warda di Polis na 
Dakota na 582-0203 y 
puntra pa Planologie. 
Den siman despues 
di 3.30’or di atardi y 
den weekend mester 
yama Central di Polis 
na number 100 pa nan 
notifica e personanan 
concerni pa nan bishita 
bo. Cuerpo Policial 
kier pidi tur hende pa 
tene bon cuenta cu e 
medidanan di seguridad 
aki y pa no laga tur cos 
pa ultimo momento pa 
despues cosnan no 
pega. 



E chiwawa aki a ser haya den 
area di Palm Beach. Bo ta su 
donjo of sa ken ta su donjo? 
Pls contact Melanie na 7381987. 

ANIMAL RIGHTS ARUBA 

We We Wt Hucalti 

SOLGu. 


Little Groovers a cende mecha di Carnaval 



STA. CRUZ - Little 
Groovers a cende e 
mecha di Carnaval nos 
ta cla pa Parada di 
blaas di San Nicolas, 
danki na nos mayornan 
cu a pone confianza 


den nos cu nos a sold 
out pero a peticion 
general awe diasabra 
nos lo habri inscripicion 
bek di ‘Ballonen - 
optocht pa 50 lugar 
mas e prijs ta keda 20 



florin pa mucha, danki 
na e cooperacion di 
Manrique Capriles, 
Nos revista di Carnaval 
Bachanal, sr. Chibi van 
der Hans, Chips Frito 
Lay. Tambe nos ta cla 
pa nos dos paradanan 
di mucha. Si bo kier 
ta den e grupo di 
ambiente, join nos Little 
Groovers cu nos tema 
ELMO. Adres di inscribi 
ta na Bernhardstraat 
#290 dilanti Graf von 
Zinzendorf School 
tur dia di 5 pa 9’or di 
anochi. Telefoon pa 
mas informacion ta 
568-2015. 

Cuminsando diamars awor den Joe Laveist Sportpark 


Invitacion pa Calypso & 


FORMA INOVATIVO PA CU 
HUZGAMENTO DEN E ARUBA 
CAISO & SOCA MONARCH 2013 


Roadmarch Infantil-Hubenil 

Dedicacion ta bay na e prome Children 
Roadmarch King -1988, “Migthy Heads” Kenny 

Meyers! 



STA. CRUZ - E 
entusiasmo na 

Aruba ta hopi grandi 
pa loke ta bay bira 
e Aruba Caiso & 
Soca Monarch cu lo 
ranca sali diamars 
awor. No solamente 
cerca e publico 
pero tambe cerca e 
bandanan musical 
cu ta no menos cu 19 
banda. Na momento 
di organiza un 
competencia 
semper e ta 
importante pa portin 
huradonan capacita 
pa asina duna e 
participantenan e 
puntonan mereci. 
Mester menciona 
cu e huradonan pa 
e Aruba Caiso & 
Soca Monarch lo 
ta responsabel pa 
asina saca un total di 
10 Caiso y 20 Soca. 
Esaki nan lo presenta 
na composicion 
ariba e anochi final 
dia 19 di Januari 
2013. E huradonan 
aki lo wordo escogi 
pa un comision di 
Stichting Music mes. 
Pa loke ta bira e 
anochi final e cuerpo 
di hurado lo ta uno 
completamente 
diferente cual lo 
wordo estableci den 
un forma inovativo. 
Dependiendo na e 


cantidad di banda 
cu clasifca pa e 
anochi final e mesun 
cantidad di hurado 
lo wordo usa. Cada 
banda cu a clasifica 
tin e oportunidad di 
sugeri un miembro 
di hurado. Durante 
e presentacion 

di dicho banda e 
miembro di hurado 
cu a wordo escogi 
pa e banda no lo 
tin derecho di voto. 
Tambe e sistema cu 
lo wordo usa ta cu 
den tur e puntonan 
cu un cantante ricibi 
e punto mas halto y 
e punto mas abao no 
lo conta. Tur esaki 
lo contribui na crea 
un festival riba nivel 
y transparente. Pa 
loke ta e musiconan, 
nan lo tin e 
oportunidad te cu 
diasabra dia 12 di 
Januari 2013 pa 1’or 
di merdia pa asina 
entrega nan titulo 
oficial y letranan 
pa e festival. Esaki 
lo sosode durante 
un reunion cu tur e 
ultimo detayenan pa 
cu e festival na Club 
Pova. Informacion 
adicional cu por 
comparti ta cu e 
venta di kaarchi 
den pre-venta ta 
bayendo den un 


forma hopi acelera 
tanto pa e pre 
finalnan diamars, 
diarazon y diahuebs 
otro siman como cu 
e final diasabra dia 
19 di Januari 2012. 
E kaarchinan pa e 
evento ta obtenibel 
na Plaza Bookshop, 
Cliffix, CD & More, 
Superfood, Wema, 
Valero Boulevard, 
Valero Essoville, 
Gallo Rojo, MY USA, 
Fun Miles y Dragon 
CD & Electronics. 
Cada anochi di pre 
- final lo tin un costo 
di 15 florin y e anochi 
final e lo ta 35 florin. 
Un danki na Romar 
Trading, Setar 

NV, Blackberry, 
Government of 

Aruba , Palm Beach 
Plaza Mall, Valero 
Retail, Hertz Lease, 
K&G, Fun Miles. 


STA. CRUZ - SAC kier 
haci un invitacion 
na henter pueblo 
carnavalesco pa bin 
apoya nos mucha nan pa 
e Calypso y Roadmarch 
Festival Infantil/Hubenil 
2013 cu lo tuma lugar 
awe diasabra, 12 di 
Januari pa 8’or di anochi 
y porta lo habri 6.30’or 
di atardi na Aruba 
Entertainment Center. 
Entrada ta solamente 5 


STA. CRUZ 
Departamento di Obra 
Publico ta trece na 
conocemento di pueblo 
engeneralyenparticular 
e automobilistanan cu ta 
haci uso di Emanstraat 
cu entrante dialuna 14 di 
Januari 2013 lo cuminsa 
cu construccion di e 
ultimo parti di e drenahe 
di awa den centro di 
Playa. E drenahe ta core 
for di Conscessielaan te 
na Lagoen. Pa e motibo 
aki lo cera e parti di 
J.G. Emanstraat cu ta 
core di cruzada di J.G. 
Emanstraat cu Oude 
Schoolstraat te na e 


florin pa mucha bao di 12 
aña y 10 florin pa esnan 
ariba di 12 aña. E anochi 
aki ta wordo dedica 
na: Elvis Kenworth 

Meyers “Migthy Heads 
(Kenny)” cu a gana na 
1988 e prome children 
Roadmarch King. 

SAC ta conta cu bo 
presencia awe sin falta 
na Aruba Entertainment 
Center pa bin apoya nos 
muchanan. 


cruzada cu Waterweg. 
E trabaonan lo tin un 
duracion di 30 dia di 
trabao. Lo cera e pida 
caminda menciona pa 
tur trafico. Lo desvia e 
trafico for di e cruzada 
di Hendrikstraat cu 
J.G. Emanstraat via 
Dominicanessenstraat 
pa van 

Leeuwenhoekstraat. 
Lo indica e desviacion 
di trafico pa medio di 
borchi y hekki di trafico. 

DOWtapidicomprension 
y disculpa pa cualkier 
inconveniencia cu e 
ceramento di e caminda 
por ocasiona. 


Oportunidad pa Trabaol! 

Trabao aworl! 

Ta busca un dama atractivo pa traha na 
un cafe-bar. Balente y cu hopi smaak 

di traha 

Pa info Call: 744-5348 


DOW: 

Dialuna awor ta bay cera un parti 
di J.G. Emanstraat pa 6 siman 

Mocion di Mervin Ras a haya aprobacion den Parlamento: 

Ta trata cuido di pac entenan 
na cas pa medio di familiezorg/ 
Thuiszorg y Wit Gele Kruis 



STA. CRUZ -- Durante 
e reunion publico 
cu a trata e ley di 
apoderacion di 

gobierno pa por cera 
un acuerdo cu SOGA 
pa construccion y 
renovacion di Hospital 
dr. Horacio Oduber, 
parlamentario 
independiente, drs. 
Mervin Wyatt-Ras 
a trece padilanti 
su preocupacion 

pa e calidad di 
servicio di hospital. 
E parlamentario ta 
keda boga pa mihor 
calidad di servicio 
na Emergencia. 

Tambe el’a pidi pa 
aumenta e personal 
di enfermeria pa 
atende e pacientenan 
mas specifico. E 
parlamentario a 

trece padilanti cu 
e no ta di acuerdo 
cu discriminacion 
di enfermeronan cu 
a caba MBO na EPI 
pero si Hospital kier 
mas calidad, e mester 
haci lo posibel pa 
bin cu upgrading di 
e personal of cu e 
opleiding cu a ser 
anuncia cu lo mira luz 
di dia. E parlamentario 
a trece padilanti cu 
pa loke ta e cuido na 
paciente tin cu orienta 
mas ariba un maneho 
integral envez di un 
mono -disciplinaire 
behandeling. El’a 

menciona un ehempel 
di un rapport Calidad 
di cuido Hulandes den 
cual ta para central 


cu mester enfoca 
mas ariba cambionan 
of mehoracion di e 
paciente, envez di 
e enfoque ariba e 
cantidad di tratamento. 
Esaki ta encera cambio 
di mentalidad, mescos 
cu a sosode den sector 
social na Aruba unda 
trahadornan den e 
ramo aki a uni y yega na 
mas union pa traha mas 
dirigi ariba casonan. 

E parlamentario a pidi 
atencion pa esnan cu tin 
salud mental na PAAZ 
en especial hobennan 
cu te ainda no ta ricibi 
ayudo specifico y cu te 
ainda no tin un lugar pa 
nan den PAAZ. Pa loke 
ta patientenraad, drs. 
Wyatt-Ras ta contento 
cu el’a ser lanta pero 
te ainda ta pendiente 
pa tende algo di e raad. 
Pasobra te ainda ta e 
caso cu hendenan cu 
tin mal experencia cu 
trato den hospital tin 
miedo di duna keho. 
Tambe el’a trece un 
mocion padilanti pa 
asina sali na derecho 


di tratamento di 
pacientenan na cas. 
Aki por spaar placa 
y alavez contribui na 
felicidad di e paciente 
y su familia y tambe 
na su mehoracion mas 
pronto. Eparlamentario 
ta di opinion cu te 
ainda nos ta limita 
na Aruba den trato di 
pacientenan na cas. 
Mientras tanto hospital 
ta manda pacientenan 
mucho liher cas sin 
e infrastructura y 
cuido cu ta necesario 
pa e pacientenan. 
E parlamentario a 
presenta un mocion 
pa gobierno duna 
thuiszorg of familiezorg 
mas atencion y 
prioridad y pa fortifica 
Kruiszorg mas ainda 
pa por cumpli cu tur 
demanda. E cuido na 
cas aki mester ta alavez 
pagabel y accesibel pa 
un y tur paso te cu awor 
en especial esnan cu 
por paga por regla cu 
nan mayor of familiar 
por haya cierto cuido 
na cas. 


Partido RED y 
Fundacion Elsa Coffi 
cu prome actividad di 
2013 


STA. CRUZ - Partido 
Red Democratico 
conhuntamente cu 
Fundacion Elsa Coffi 
ta invita tur hende 
interesa pa nan 
prome actividad den 
aña nobo y den un 
ambiente ameno riba 
diaberna 11 di Januari 
cuminzando for di 
7’or di anochi na ATIA 
Building, Dakota. Den 
2013 RED ta cumpli 
10 aña di existencia y 
Fundacion Elsa Coffi 
ta celebra 5 aña di 
existencia. Lo tin un 
conferencia tocante 
derecho di hende 
grandi y di esnan cu 
necesidad special. E 
orador invita, Henk 
van Breukelen, a nace 
na Hulanda na 1930 y a 
keda ordena sacerdote 
na 1957. El’a studia 
psicologia na Utrechty 
teologia na Nijmegen. 
El’a specializa den 
teologia pastoral. 
E tabata docente 

na Universidad di 
Leiden y pastor pa 
studiantenan na 

Universidad di Leiden. 
E tabata encarga 

na nivel nacional 
cu e formacion di 

trahadornan social 
den cuido di esnan 
cu necesidad special. 
E tabata pastoor 

na e Academisch 
Ziekenhuis na Leiden 
y te awe e ta pastoor 
na diferente cas pa 
hende grandi. E a 
kirbi diferente boeki, 
entro otro: Mental 
handicap: challenge to 
the church. Diabierna 
anochi e lo presenta 
su ultimo boeki „Om 
naar u te luisteren“, 


un compilacion di 
conversacionnan cu 
Henk van Breukelen 
tabata tin cu 
diferente anciano. Tin 
posibilidad pa cumpra 
e boeki aki y por ricibi 
un autografo di e autor. 
Nos no mag lubida nos 
grandinan. E luna aki 
un bon conosi a celebra 
100 aña di bida, sra. 
Viola Dijkhof. Y otro 
luna otro bon conoci 
cu Dios su poder lo 
celebra 100 aña di 
bida, sr. Romaldo 
Coffi. Nan ta simboliza 
tur loke ta positivo 
di Aruba di antaño. 
Nan ta representa un 
generacion cu sigur 
tabata move mas cu 
nos y cu tabata come 
mas saludabel y cu 
tabata usa mas remedi 
di tera. E boeki di 
Henk van Breukelen 
por inspira autornan 
arubiano pa copila 
conversacionnan cu 
nos grandinan y no 
laga nan experiencia 
bai perdi pa futuro 
generacionnan. 
Papiando di movecion 
y salud, den programa 
di RED no solamente ta 
pidi respet pa derecho 
di hende grandi y di 
esnan cu necesidad 
special, sino 

tambe:“Lo mas posibel 
lo pone caminda pa 
bicicleta compaña 
pa area berde na 
e camindanan.” 

Nos ta duna razon 
na asociacion di 
ciclistanan cu 

gobierno a lubida un 
biaha mas e ciclistanan 
na e rotonde nobo na 
airport. 




Apartamento, 2 kamber, 1 baño, cushina, 
sala, comedor. Full muebla, airco! 

Afl. 100.00 pa dia inclui awa y coriente. 
Available pa December, Januari y Februari. 
Situa na Noord, banda di Texaco Sasaki, 2 
minuut di beach y hotelnan grandi. 

Tel: 567-9696 


Racing Club Savaneta: 

Invitacion pa reunion general 
diamars 22 Januari 2013 

Pa medio di esaki tur miembro di Racing Club Savaneta ta wordo invita 
pa un reunion general dia 22 di Januari 2013 pa 8.00pm na Clubhuis di 
Deportivo San Luis na Savaneta. Puntonan di agenda ta eleccion di un 
directiva nobo y relato financiero. Pa cualkier informacion por yama: Theo 
Noguera na 7488336. 

Na Seroe Tijshi: 

Motociclista a kita pa cacho y a accidenta 


STA. CRUZ -- Diabierna 
atardi rond di 6'or 
Polis y Ambulance a 
ser manda cu urgencia 
pa un accidente ariba 
Seroe Tijshi. Na promer 
instante a ser papia di 
un accidente pisa. A 
resulta cu un motoclista 
a bay kita pa un 


cacho y a accidenta. 
Toch e cacho a ser 
alcanza na su cabez y 
a muri. E motociclista 
tabata tin helm bisti 
sino e resultado por 
tabata hopi mas serio. 
Ambulance a presenta y 
a transporta e cabayero 
aki pa e lesionnan cu 


Dr. Salazar di Departamento di 
Salubridad Publico: 

Vacuna di griep ta 
valido ainda y ta 
recomenda pa aplica 
esaki 



STA. CRUZ 
Dokter Salazar di 
Departamento di 

Salubridad Publico a 
duna di conoce durante 
un entrevista, cu e 
vacuna di griep ta valido 
ainda pa hendenan cu 
tin risico pa esakinan. 
Ta recomenda pa 
aplica esaki. E vacuna 
aki ta circula tur rond 
di mundo y ta bon pa 
tuma tur medida di 
preocupacion pa e 
tipo di maleza aki. Si 
bo ta sinti bo malo cu 
tosamento, friu, lo ta 
bon pa bishita un dokter 
di cas. Dokter por mira 
si tin un complicacion. 
Bo mester bebe hopi 
liquido. Dr. Salazar 
tambe lo bay informa 
comunidad pa evita y 
reconoce tuberculosis. 
Dr. Salazar a comenta 
cu aña pasa na Colegio 
Arubano a descubri un 


hoben cu un virus di 
Tuberculosis. Esaki ta 
un caso cu a hala hopi 
atenciondencomunidad 
pa motibo cu tabata 
teme cu mas hoben 
por tabata infecta cu 
e virus aki. E resultado 
di e otro alumnonan a 
sali bon, como tambe 
di nan famia. Di mama 
di e hoben aki so a 
sali positivo pero a 
duna tur tratamento 
necesario pa trata e 
enfermedad aki. Ta 
existi un plan nacional 
di Tuberculosis den cual 
lo informa e comunidad 
debidamente kico 

pa haci pa evita di 
contagia cu e virus 
di Tuberculosis. 

Tambe mester informa 
comunidad con pa 
reconoce e sintomanan. 
Aruba ta un di e paisnan 
den region cu e indice 
mas abao cu menos 
di 1% chens pa haya 
tuberculosis den cada 
100 mil habitante. 
Mester keda atento si 
, mirando cu nos tin 
hopi turismo. Por haya 
hendenan di afor cu 
kizas por ta infecta, 
segun dr. Salazar 
di Departamento di 
Salubridad Publico. 


el’a ricibi. Mester a cera caminda pa Ambulance por a trata e cabayero. 

SCÉLOwa. 


PwC ta celebra yegada di 2013 cu cl ente-, amigo- y 

empleadonan 



STA. CRUZ - “Nos a 
kibra un tradicion di 
mas di 20 aña, pa envez 
di nos celebra fin di aña 
dia 31 di December, 
nos a organiza un 
fiesta di aña nobo dia 
3 di Januari”, asina 
Edsel Lopez, encarga 
cu maneho di Price 
Water house Coopers 
na Aruba, Bonaire, 
Corsou y Sint Maarten 
a duna di conoce. 
Diahuebs anochi PwC 
a celebra e comienzo 
di 2013 cu un brindis 
pa su cliente, amigo y 
empleadonan, unda a 
comparti desaroyonan 
di e compania y 
expectativa pa e aña 
nobo cu invitadonan. 
Edsel Lopez a tira un 
bista riba e aña cu a 
pasa, durante cual PwC 
a organiza un Student 
Night bon atendi pa 
motiva hobennan pa 
scoge un estudio den 
e ramo specializa di, 
entre otro accountancy 
of impuesto pa provee 
un continuidad entre 
nos hendenan local 
den e profesionnan aki. 
Tambe PwC a introduci 
un “Latin America Desk” 
cual lo wordo promovi 
mas durante 2013 y a 
añadi cu e oficina di 
PwC lo wordo renoba e 
aña aki tambe. E partner 
di PwC a tuma un 
momento pa reconoce 
Lorena Maduro y 
Hans Ruiter pa nan, 
respectivamente, 25 y 
15 aña di servicio na 
PwC. E celebracion di 
tanto aña di experiencia 
y crecemento di nos 
hendenan local den 
PwC ta muestra cu nos 
hendenanlocalporlogra 
y asumi posicionnan 
den companianan 
internacional manera 
PwC,elaañadi. Eañaaki 
PwC Dutch Caribbean 
tin hopi di celebra, 
como cu e compania ta 
cumpli 75 aña operando 
den Caribe Hulandes 
y e 65 aniversario di 
PwC su oficina na 
Aruba. Esaki ta bin 
den un aña nobo cual 


lo bin cu su obstaculo- 
y oportunidadnan 
durante cual cada reto 
ta trece hendenan hunto 
y cada exito ta haci nan 
mas fuerte, Edsel Lopez 
a bisa. "E aña aki tambe 
PwC por asisti bo den 
haci 2013 e aña cu bo ta 
converti bo retonan den 
oportunidadnan cu ta 
crea balor," sr. Lopez a 
expresa. 

E ehecutivo ta di opinion 
cu manera tur aña 2013 
tambe ta bin cu su reto- 
y obstaculonan, pero 
cu tur hende mester 
probecha di e cosnan 
bon cu ta bin riba nan 
caminda y desaroya 
esakinan den logronan. 
El’a subraya cu PwC 
por yuda hopi di su 
clientenan como tambe 
futuro clientenan pa 
yega un stap mas leu 
den crea nan logronan 
den negoshi na Aruba. 
"Mi ta kere si cu 
manera Banco Central 
a pronostica lo ta bay 
tin crecemento di nos 


economia," sr. Lopez a 
expresa. E crecemento 
aki ta trece cun'e 
oportunidadnan nobo 
y tur hende mester 
realiza cu Aruba no ta 
un isla chikito, pero ta 
parti di un comunidad 
global y negoshi- y 
organizacionnan 
mester anticipa 

cambionan liher y 
reacciona liher riba nan. 
Como pais y compania 
mester crece hunto cu 
e cambionan, sr. Lopez 
a conclui. Prome di 
efectua e tradicional 
brindis anual, sr. Lopez 
a conclui su discurso di 
aña nobo cu un dicho di 
Machiavelli: "Tur curso 
di accion tin risico, 
prudencia no ta den 
evita peligro - esaki ta 
imposibel, pero calcula 
risico y actua na un 
forma decisivo. Haci 
eror pa via di ambicion 
y no erornan di pereza. 
Desaroya e forza pa 
haci cosnan audaz, no e 
forza pa sufri." 

ATIA ALERTO PA ALGUN PUNTO Dl PREOCUPACION Dl SU 
MIEMBRONAN Y COMERCIO EN GENERAL 




atia 


Vl---—** — . 


ARUBATRAOE & INDUSTRY 
_ ASSOCIATION _ 


STA. CRUZ -- Na promer 
lugarATIAkieraextende 
un aña fructifero na 
henter pueblo di Aruba 
y muy particular na 
sector comercial y 
su miembronan. Den 
e promer dianan di 
aña nos ta waak back 
ariba un periodo den 
cual hopi a wordo haci 
y hopi a wordo logra. 
Den representación di 
comercio nos a tuma 
e promer dianan di 
aña pa nos scucha 
algun comentario for 
di comercio y lo desea 
di trece esakinan 
dilanti pero tambe 
naturalmente papia 
cu esnan concerni pa 
mehoracion y solución. 

DOUANE: Varios di nos 
miembronan ta keha 
seriamente ariba e 
hecho cu tin un retraso 
di mas cu un siman pa 
ricibi nan productonan 
na e momentonan aki. 
ATIA den pasado na 
varios ocasion a trata 
di mantene e contacto 
y vigila procesonan di 
mehoracion mirando 
cu entrada eficaz di 
producto ta e ader 
principal di nos 
comercio. Ki ora 
cu tin retraso den e 
proceso aki, comercio 
ta sufri inmensamente 
y ta cuminsa protesta, 
mirando cu ta toca 
existencia di nan 
negoshi y empleadonan. 
ATIA awor aki mester 
para pa su miembronan 
y comercio en general 


cu esaki ta sosodiendo 
y no tin información 
den ki tempo esaki lo 
ser resolvi. Nos ta pidi 
atención inmediato pa 
cu esaki considerando 
e daño cu e ta causa 
na nos miembronan, 
clientenan y Aruba en 
general. ATIA a aprecia 
hopi si e cooperación 
cu Douane, APA y 
ASTEC a duna den 
luna di December pa 
asina facilita salida 
di producto for di 
nos waf. Nos ta exigi 
awor si cu e situación 
reinante wordo coregi 
inmediatamente. 

SEGURIDAD: Durante 
aña 2012 na varios 
ocasion ATIA a trece 
dilanti su preocupación 
pa cu e percepción di 
criminalidad creciente 
na nos Isla y e.o. atraco 


contra comercio. 

Nos a ripara den final 
di aña un cuerpo 
policial cu a reacciona 
positivo atrobe, cu 
varios detención y 
solucionando algun 
caso importante. 

Drentando aña nobo 
nos a tuma nota di un 
atraco brutal ariba 
un famia comerciante 
di edad na nan cas. E 
reacción for di mundo 
comercial pero tambe 
di Aruba henter tabata 
uno di repugio. Nos ta 
keda trece dilanti cu 
nos leynan mester duna 
protección na comercio 
y pueblo, y esnan 
cu ta tribi di comete 
actonan cu violencia sin 
respeta bida humano 
of privacidad di un 
famia mester por sinti 
e consecuencia di nan 
acto. Nos tur mester bin 
hunto pa haci Aruba un 
pais sigur. Comercio, 
ciudadano, gobierno, 
prensa, barionan y 
polis. Seguridad ta un 
requisito pa progreso 
económico di un pais 
y nos mester por 
sigura na comercio 
y ciudadanonan cu 
agresión y falta di 
respet pa hende no por 
wordo tolera na Aruba. 

Nos a menciona den 
pasado e “revolving 
door” principal, na 
unda e idea ta wordo 


crea cu no tin respet 
pa nos leynan mirando 
cu sentencianan 

ta mucho leve y no 
ta duna protección 
suficiente na victima y 
comunidad. Por ta esaki 
ta un percepción, pero 
a wordo treci dilanti 
prueba si caba den 
pasado di criminalnan 
cu no a wordo castiga 
suficientemente. Ta 
parce cu tin un gran 
cantidad di arma 
na Aruba tambe. 
No ta tempo pa nos 
parlamento cuminsa 
propone “minimum 
straf” pa cierto 
delitonan of portación 
di arma? 

Funcionamento di 
departamentonan 
di gobierno: ATIA 

ta ricibi keho ariba 
procesonan den cierto 


departamentonan 
di gobierno cu ta 
afectando desaroyo 
económico di nos 
pais y di comercio. 
Otorgamento di 

permiso di construcción 
y tereno ta un proceso 
cu ATIA ta recibiendo 
keho ariba dje for di 
mundo comercial. 
Vergunningnan ta 
dura mucho largo 
y inversionnan 

importante hopi biaha ta 
keda stagna pa motibo 
di e procesonan aki na 
varios departamento 
gubernamental. 

Nos ta un pais 
relativamente chiquito 
y ta importante pa 
procesonan tuma lugar 
na un manera eficiente, 
transparente y corecto. 
ATIA ta spera di atende 
cu e ministerionan 
envolvi den esaki pa 
waak di ki manera por 
mehora procesonan cu 
por stagna desaroyo 
económico di Aruba. 

ATIA tin confianza 
den aña 2013 pero 
nos mester bay traha 
hunto na soluciona 
e detayes nan cu ta 
stroba pa Aruba yega 
su máximo potencial. 
Miembronan di ATIA y 
comercio por ta sigur 
cu ATIA lo keda vigila 
e topiconan aki y yuda 
di nos parti na propone 
solucionnan duradero 
pa mehoracion di 
funcionamento di 

comercio na Aruba. 

S$LOm. 


Un proyecto cu a exigi 2 dia di reunion largo y intensivo 

MINISTER DR. RICHARD VISSER TA CONTENTO CU 
E ACUERDO FIRMA PA ARUBA HAYA UN HOSPITAL 

NOBO Y RENOBA ESUN ACTUAL 



STA. CRUZ— Den apenas 
3 aña di gobernacion, 
Minister di Salud 
Publico y Deporte, dr. 
Richard Visser, ta logra 
otro proyecto mas pa 
e pueblo di Aruba den 
e parti medico, cu ta 
primordial pa cualkier 
pais. Parlamento a vota 
na fabor di renobacion y 
expansiondi Dr. Horacio 
Oduber Hospital. Na 
aña 1972 a construi nos 
hospital actual, tempo 
cu Aruba tabata conta 
cu un poblacion di mas 
o menos 50 mil hende 
y tabatin un promedio 
di 200 mil turista pa 
aña ta bishita Aruba. 
Actualmente esaki 
sigur no ta e caso mas, 
ya cu Aruba ta conta 
cu un poblacion di mas 
o menos 105 mil hende 
y tin como 1.6 miyon 
turista ta frecuenta nos 
isla. Pues e necesidad 
pa tin un hospital mas 
amplio, brindando 
miho calidad di cuido 
medico como tambe cu 
mas capacidad, ta un 
prioridad. Despues di 2 
dia largo y intensivo di 
reuniondenParlamento, 
Gobierno di Aruba a 
haya autorisacion pa 
firma e acuerdo di 
huurovereenkomst 
cu SOGA, pa haci un 
construccion di dos 
parti di hospital y 
renobacion di esun 
existente. Henter 

gobierno a keda hopi 
contento cu a haya 
aprobacion di casi 80% 
di esnan presente den 
sala di Parlamento, 
ya cu 14 di 18 voto, 
tabata pro. SOGA ta 
conoci caba pa financia 
proyectonan grandi, di 
cua e gobierno anterior 
mes a haci uzo di nan pa 
realisa algun proyecto. 
‘Esaki ta un dia hopi 
grandi pa henter nos 
comunidad, ya cu 
Aruba ta bay haya su 
hospital nobo. Nos a 


haya un mapa for di 
un grupo Hulandes cu 
sigur no tabata loke nos 
a spera. E mapa cu nan 
a presenta no tabata 
manera nos a premira 
nos hospital nobo y 
sigur p’e tempo actual 
cu nos ta bibando 
aden y pa garantiza 
cu e hospital por bay 
25 aña of mas. Varios 
punto relaciona cu 
infrastructura no tabata 
cuadra cu e realidad 
y sigur pa tin 3 tipo di 
fundeshi, dak y muraya, 
ta haci’e hopi mas 
caro. P’esey mesora 
a dicidi pa busca otro 
arquitecto pa pinta 
algo cu realmente por 
ta adecuado pa nos, 
algo cu ta yuda nos cu 
e vision cu nos tin”, e 
mandatario a remarca. 

E dignatario a splica 
tambe cu lo traha e 
hospital nobo, riba e 
mesun tereno unda 
esun actual ta ubica. E 
motibo di esaki ta cu e 
companianan di utilidad 
tin diferente liña cu ta 
drenta hospital y esaki 
ta costa demasiado 
placa pa hac’ie na un 
otro lugar. E costo di 
e infrastructura aki 
ta core entre 30 - 45 
miyon p’e trabaonan 
bao di tera si mester 
traha esaki dinobo na 
un otro localidad. E 
hospital actual ta riba 
nos famoso ‘tourist 
corridor’, na momento 
di un fayo di elec 
tricidad, hospital hunto 
cu area turistico ta 
haya coriente prome. 
Tambe no por kita afor, 
cu varios specialista 
ya a ubica nan clinica 
rond di hospital actual 
y tur esaki ta djis pa 
ta mas accesibel y 
facil pa e pacientenan 
en cuestion. E otro 
punto cu e dignatario 
a amplia riba dje ta, cu 
a haci varios estudio di 


tereno eynan, manera 
si e tera ta fuerte of no 
pa cualkier problema 
di naturaleza y tur cos 
a sali positivo. Tambe 
por haci uso di e skelet 
di e hospital actual, ta 
djis mester reeinforz’e. 
“E concepto di e 
hospital nobo, lo ta 
uno completamente 
diferente y sigur a 
tene cuenta cu e 
sugerencianan di e 
expertonan, como 
tambe esunnan cu 
ta traha diariamente 
eyden. E edificio no 
lo tin e structura bieu 
rectangular, pero mas 
bien e lo haya forma di 
un racetrack, unda cu 
e parti di enfermeria lo 
keda central. Di e forma 
aki e enfermeronan 
no mester cana hopi 
leu pa sea busca 
nan aparatonan, 

informacion, y of 
remedi ya cu tur cos 
ta bay ta central. Nos 
a sinta cu e nursenan y 
stakeholders pa papia 
di e nan necesidadnan, 
mirando cu nan 
t’esunnan cu ta haci 
80% di tur e trabou den 
hospital. Despues di e 
intercambio di idea aki, 
e arquitectonan mester 
a haci un analisis y nos 
a dicidi di inverti 7 
miyon mas, pa haci e 
cambionan cu a sali for 
di enfermeronan.” 

Un aspecto hop 
importante cu e 
mandatario a pone 
enfasis riba dje, ta esun 
di medio ambiente. El 
a indica cu e medio 
ambiente lo ta full nobo, 
unda cu na momento cu 
bo drenta e hospital, ya 
bo ta haya e sentimento 
cu bo ta bay bira mihor. 
Tur aspecto di diseño, 
flur, textura, asta e 
pañanan y e colonan 
di tela ta diferente y 
ta aporta pa trece un 
ambiente mas positivo 


pa tanto e pashent como 
e bishitantenan. “Nos a 
enfoca completamente 
riba e paciente, como 
tambe con pa elimina 
contaminacion y 

infeccion, p’esey nos a 
dicidi pa bin cu 2 liña di 
trafico pa e liftnan pa 
evita cu e bishitantenan 
ta topa cu esnan cu ta 
labora den hospital. 
Esaki ta djis un ehempel 
pa indica cu e edificio 
mes lo ta bay ta mas 
saludabel. Tambe nos a 
concentra masha hopi 
mes riba e wachtkamer, 
tanto den sala di 
emergencia, como 
tambe ora di warda un 
paciente. Nos a crea 
lugar pa papia cu bo 
dokter mas priva, lugar 
pa warda un persona 
cu ta haciendo test na 
hospital, unda cu bo 
por sinta y relaha y no 
ta sinta den un gang. 
Pues no solamente 
nos a enfoca riba e 
pacientenan, pero 
tambe e famianan lo 
haya un experiencia 
completamente nobo 
ora di drenta nos 
hospital. Intencion ta 
pa nos haya e “Gold 
Lead Certificate” cu 
sigur ta algo cu lo eleva 
e status di nos hospital 
internacionalmente. 
Nos a echt enfoca pa 
tur cos ta centraliza. 


Otro punto di atencion 
tabata e entradanan 
di diferente seccion 
di e hospital, di cua 
cada entrada lo ta 
mas priva y separa. 
Ta bay tin un entrada 
apart pa ambulance, 
wachtkamer manera 
mester ta den e seccion 
diemergencia, aumento 
di dokternan cu ta bay 
traha eyden, tambe 25 
nurse specializa. Sin 
laga afor un MOB, unda 
tur specialista ta bay 
tin nan mesun edificio 
conecta cu hospital, cu 
entrada separa pa no 
congestiona hospital.” 
No tin duda cu Aruba 
ta ansioso pa mira 
esaki den practica, 
pasobra ta yega ora pa 
realmente nos cuminsa 
inverti y mehora nos 
instituto principal di 
cuido medico, teniendo 
na cuenta e futuro 
generacion y cu ta 
trah’e a base di un vision 
riba largo plazo, pues 
25 aña of mas. Minister 
Visser ta gradici tur 
su coleganan pa nan 
sosten y e pueblo di 
Aruba, ya cu despues 
di poco mas cu 40 
aña, Aruba lo haya un 
hospital nobo, cu ta 
completamente ekipa 
pa brinda e miho cuido 
medico y cu e poblacion 
merece.. 

EleccioN di Reina Infantil den e 

Auto horta casi completamente desmantela a ser 
encontra den mondi na Sabana Grandi 


STA. CRUZ - Diabierna atardi a drenta informe cu tin un auto horta cu a ser encontra den mondinan na Sabana Grandi. Mesora a dirigi 
un patruya na e sitio. Na yegada di e patruya nan a bin encontra cu e Toyota Yaris cual a ser raporta como horta. Mesora a pidi pa un 
takelwagen bin busca e vehiculo pa continua cu e investigacion. 

Polis a bay investiga auto sospechoso cu a 

atras 


STA. CRUZ - Diabierna mainta a drenta informe di un habitante atento cu a tuma nota di un auto sospechoso cu a ser laga atras pa varios 
dia y no ta pertenece na e lugar. Mesora a dirigi un patruya na e sitio. Na yegada di e patruya a bin comprende cu e auto aki tin varios dia 
cu a ser laga atras caba. A controla e number y a keda di bay avisa e doño pa sa un ke otro di e auto laga atras pa saca afor kico a pasa 
cu e auto. 

Auto a duna preferenc a 
pa auto bira, pero no a 
tene cuenta cu otro auto 

STA. CRUZ - Diabierna mainta a drenta informe di un accidente na 
Piedra Plat banda di Bright Bakery. Mesora a dirigi un patruya na e 
sitio. Na yegada di e patruya a bin comprende cu un auto cu a sortia 
pa bay zuid pabao di Bright Bakery a para pa duna e auto cu tabata 
bay bira bay zuid preferencia. Pero e dama chauffeur di e Lexus no a 
tene na cuenta cu e auto cu ta sigui straight, lo a bira y casi pasando 
full e auto cu tabata sigui straight, a purba brake. Toch el’a dal na e 
parti patras. Afortunadamente ningun hende a resulta herida. 



Problema entre dos 
choller na Celsiusstraat 

STA. CRUZ - Diabierna mainta a drenta informe di un pelea entre 
chollernan na Celsiusstraat. Mesora a dirigi patruya na e sitio. Na 
yegada di e patruya a bin tuma nota di e problema entre un pareha 
choler, pero un di e partidonan no tabata na e sitio. Polis a papia cu 
esun cu tabata na e sitio y avis’e kico pa e haci. 

—TOUR, ALAVEZ PEREGRINACION PA QUITO, ECUADOR— 

Pa medio di e aviso aki ta wordo anuncia cu orguyosamente ta organizando un tour, 
alavez peregrinacion pa Quito, Ecuador, den cuadro di ordenacion como sacerdote 
di un hoben Ecuatoriano, Juan Padilla, cu ta stima Aruba masha. E ordenacion 
lo tuma lugar na Quito, Ecuador riba 19 di Maart 2013 riba dia di San Hose. E 
Seminarista aki a bishita Aruba y el’a encanta cu Aruba, y awor ta extendiendo 
un invitacion na esnan cu ta interesa pa asisti na su ordenacion. E viahe aki ta 
geschedule pa sali di Aruba riba diadomingo 17 di Maart, 2013 y e regreso di 
Quito lo ta diadomingo 24 di Maart 2013. Lo bishita e ciudad, catedralnan y dia di 
ordenacion di e Sacerdote y algun otro tour mas. Papa Benedicto XVI a laga sa den 
un homilia riba 6 di November 2010: “peregrina ta significa mas bien, sali di bo mes 
pa bay na encuentro cu Dios, unda cu El’a manifesta su mes, aya na unda e gracia 
divino a ser mustra den un splendor particular y a produci na abundancia frutanan 
di conversion y santidad memey di e creyentenan. Nan (e peregrinonan) cu marca 
di nan pasonan y yena 
di speranza, a cuminsa 
crea un caminda di 
cultura, di oracion, 
di misericordia y 
conversion.” Si encaso 
bo ta interesa pa join e 
touryperegrinacionaki, 
bo por tuma contacto 
mas pronto posibel, no 
mas tarda cu diarazon 
16 di Januari, 2013, 
cu sra. Ida Croes na 
telefon 594-4144 pa 
sa mas di e detayenan 
riba e evento aki. 



Mama Sofia a ricibi bishita di sr. 
Cobito y sra. Elsa Angela 


Siman pasa mama Sofia 
a ricibi bishita di aña nobo 
di su primo sr. Cobito y 
sra. Elsa Angela y famia. 

A comparti y pasa un 
dushi rato hunto, y 
disfruta di dushi plato di 
cuminda sabroso ‘home 
made by mama Sofia’ y 
a brinda pa un prospero 
aña 2013. Mas por ser 
aprecia ariba e potretnan 
aki. 


y famia 




REMITIDO 

NA ESNAN CU TIN 
RABIA DEN NAN 
CURAZON 


Tin hende cu tin rabia 
den nan curazon y nan 
ta busca tur manera 
pa perhudica otro y 
esey ta bini pa falta di 
e amor berdadero di 
Cristo. Tin hende ta 
cera nan curazon pa 
otro y asina nan ta trece 
desunion, desigualdad, 
desconfianza, 
descriminacion, no tin 
comunicacion y nan ta 
distancia nan mes for di 
otro. Awor, ta na unda e 
amor di Cristo Hesus a 
keda den nan curazon, pa 
pordona otro di curazon 
y pa stima di berdad? 
Ta con nos ta pretende 
di ta hendenan Cristian 
y mientras cu nos ta 
desprecia otro, door di 
no dun’e e balor cu e 
merece? Un persona cu 
ta trece desigualdad cu 
otro, ta trece inhusticia, 
ta trece desconfianza, 
anto e ta causa rabia 
y desunion. Falta di 
comunicacion y falta di 
union, ta trece tristeza 
di un prohimo y tambe 
e ta causa distancia for 
di otro. Tene otro na 
curazon, ta rechaza e 
caridad di Dios Su Amor 
y nos mes ta bringa entre 
nos mes. Un discipel 
berdadero di Cristo, ta 
bisti su mes manera un 
hende nobo, crea segun 
Dios den husticia, den 
santidad y den e berdad 
di expresion. Un persona 
den Cristo, no por tin 
rabia riba su prohimo y 
tampoco di biba pensa 
den rabia. E enseñanza 
di Cristo ta exigi e 
pordon di e ofensanan 
y Cristo ta extende Su 
mandamento di Amor 
entre hendenan, pa por 
tin e dignidad personal 
y nan derechonan. 
Mester stop cu tur 
sorto di inhusticia, pa e 
derechonan di e prohimo 


wordo respeta, sea den 
social, cultural, religion, 
iglesia, raza, trabao, 
stichting etc....Tin hende 
ta dicidi y ta exigi for di 
otro, pero nan no ta duna 
e libertad di expresion y 
e balor pa otro. Tin biaha 
nos ta peca den diferente 
manera contra di e amor 
di Dios. Den Mateo 5:44- 
55, Hesus ta bisa: “Mi ta 
bisa boso, stima boso 
enemigo y reza pa esnan 
cu ta persigui boso, pa 
boso por ta yiunan di boso 
Tata Celestial.” Tambe 
tin persona cu ta oprimi 
otro, pa medio di bay 
huzga nan moralidad y 
nan confianza, pa medio 
di opresion, menaza, 
consecuencianan. 

Den Huan 13: 34, Hesus 
ta bisa: “Mi ta duna boso 
un mandamento nobo: 

Pa boso stima un na otro, 
manera Mi ta stima boso. 
Asina tur lo reconoce, cu 
boso ta Mi discipelnan: Si 
boso tin amor pa cu otro.” 
Nos como hendenan 
spiritual, nos mestertrece 
e union, e confianza, 
e igualdad, e husticia 
y semper mester duna 
amor na otro, manera 
e amor grandi cu Cristo 
Hesus tin pa cada un di 
nos. E mandamento di 
amor, no ta haci ningun 
hende malo, e no ta haci 
ningun hende mas halto y 
den e amor di Dios, nos 
tur ta igual den Su bista 
y nos tur tin e mesun 
derecho di expresa nos 
sentimientonan. Den 
Mateo 5: 22, Cristo Hesus 
ta bisa: “Ami ta bisa boso, 
kende cu rabia cu su 
ruman, ta merece castigo 
dilanti di husticia.” 

Aruba Tourism 
Authority a honra 
e pareha Weiss 
y Feldman como 
embahadornan di 
Bon Boluntad na 
Costa Linda Beach 
Resort 



STA. CRUZ 
Recientemente Aruba 
Tourism Authority 
a honra Jay y Roz 
Weiss, Donald y 
Karen Feldman como 
embahadornan di Bon 
Boluntad. E pareha 
Weiss a cuminsa bin 
Aruba na 1977 pa nan 
honeymoon y nan a 
hospeda na Caribbean 
Resort. 

E pareha Feldman a 
cuminsa bin Aruba na 
1984 y nan a hospeda 
na Divi Aruba. 

Den e ultimo añanan 
aki ambos pareha a 


cumpra timeshare na 
Costa Linda Beach 
Resort, unda cu nan 
ta pasa nan vakantie 
na Aruba. Ambos 
pareha ta encanta cu 
Aruba su beachnan, 
su hendenan amabel 
y specialmente e staff 
di Costa Linda Beach 
Resort. Jasmine 

Maduro, representante 
di Aruba Tourism 
Authority a entrega 
nan e certificado di 
embahador di Bon 
Boluntad hunto cu 
sra. Gloria Janga di 
Costa Linda Beach 
Resort. 



Mi a perde mi cacho. 

Si tin algun hende cu 
por waak e cacho, 
por fabor yama mi na 
564-8691. E cacho 
ta perdi for di Jan 
1 den vecindario 
di Sabanilla Abao, 
Santa Cruz 


NA ESNAN CU TA PROMOVE Y 
TA HACI DONACION Dl ANTI- 
CONCEPTIVA 


STA. CRUZ -- Nos ta mira 
den e temporadanan 
di Carnaval cu tin 
diferente organizacion 
y instancianan cu ta 
promove y ta haci 
donacionnan di anti- 
conceptivonan. 
Awor e pregunta ta, 
ta pakico mester tin 
tanto promocion di e 
anti-conceptivonan 
den comunidad y den 
hubentud? Den pasado 
no tabata tin nada di 
e anti-conceptivonan, 
pasobra e hendenan 
tabata respeta nan curpa 
y nan tabata tin disciplina 
di loke ta moral y inmoral 
y nan ta cumpli cu loke cu 
Dios ta bisa den Su Ley: 
“Lo bo no comete e picar 
di fornicacion.” Esaki ta 
e relacion sexual prohibi 
pa Dios. Of boso kier 
promove e libertinahe 
sexual den comunidad, 
pa e hubentud cay den 
e tentacion y den e 
deseonan di sex? Boso 
no sa cu e palabra anti- 
conceptivo aki, ta bini di 
anti-concebi y esaki ta pa 
no concebi, pa no sali na 
estado? P’esey tur e anti- 
conceptivonan ta contra 
di Dios Su boluntad y 
di Dios Su procreacion 
humano. Esaki no ta pa 
hende dicidi y ni huzga 
tocante bida pa no sali 
na estado door di usa 
anti-conceptivo, pasobra 
ta Dios ta E autor di 
bida y no hende. Un 
pareha cu ta casa pa 
Dios den e Sacramento 
di Matrimonio den misa, 
por dicidi pa no haya 
yiu, p’esey Dios a crea 
un hende muher pa 
e por tin su dianan di 
fertilidad pa e por sali 
na estado y tambe pa 
e tin su dianan cu e no 
ta fertil pa e no sali na 
estado. Nos ta corda 
den pasado, cu Papa 
Juan Pablo II (q.e.p.d.) a 
condena tur sorto di anti- 


conceptiva, pasobra e 
ta bay contra di Dios Su 
procreacion humano y 
tambe e ta pone hende 
cay den e deseonan 
di e libertinahe sexual. 
E picar di fornicacion 
ta esnan cu ta biba 
compaña, esnan cu ta 
casa pa raad so, esnan 
den libertinahe sexual y 
e prostitutanan. Den e 
relacionnan aki , nan ta 
usa e anti-conceptiva pa 
no sali na estado y tambe 
e organizacionnan ta 
promoveesafe-sex pano 
haya maleza contagioso 
manera “Aids” etc.,nan 
ta complice di e malo, 
cu ta bay contra di Dios 
Su Leynan. Den Bijbel, 
1 Corintionan 6: 13-20: 
San Pablo ta bisa: 

“Ma boso no sabi 
cu curpa no ta pa 
fornicacion, ma curpa 
ta pa Señor y Señor pa 
curpa. Dios kende a haci 
Señor resucita, lo haci 
nos tambe resucita pa 
medio di Su Poder. Boso 
sa di berdad, cu boso 
curpanan ta miembronan 
di Cristo? Lo mi kita 
anto loke ta pertenece 
na Cristo y entreg’e na 
un muher di bida? Esey 
nunca!! Of boso no sa cu 
esun cu tin relacion cu un 
muher di bida, ta bira un 
curpa cun’e? Scritura di 
berdad ta bisa: E dosnan 
aki ta bira un curpa, pero 
esun cu ta uni cu Señor 
ta bira un Spirito cun’E. 
Abstene boso anto di 
fornicacion. Cada otro 
picar cu un hende ta 
comete, ta tuma lugar 
pafor di su mes curpa. 
Boso sa esey, cu boso 
curpa ta tempel di Spirito 
Santo, kende ta biba 
den boso, kende boso 
a ricibi di Dios. Boso no 
ta di boso mes, boso ta 
cumpra y e prijs ta paga. 
Glorifica Dios anto den 
boso curpa”. Boso di 


fundacion, bosonan no 
sa e consecuencianan di 
esnan cu ta bai perdi den 
e picarnan di libertinahe? 

Lesa den Bijbel 1 
Corintionan 6: 9 y 10; 
loke San Pablo ta bisa: 

“Boso no sa cu esnan cu 
ta comete inhusticia lo 
no drenta den E Reino di 
Dios? No gaña boso mes! 
Na esnan cu ta bishita 
e muhernan di bida, 
na esnan cu ta adora 
Diosnan falso, na esnan 
cu ta comete adulterio, 
na e fornicadornan, na 
esnan kibradornan di 
matrimonio, na esnan 
cu ta comete homo- 
sexualidad, na esnan cu 
ta drumi cu un homo- 
sexual, na e violadornan 
di hobennan, na e 
ladronnan, na esnan 
golos pa placa, na 
e burachenan, na e 
calumniadornan, na e 
gañadornan, ningun 
di esakinan lo drenta 
den E Reino di Dios.” 
Cristo-Hesus lo huzga 
esnan pa medio di 
Su Leynan cu nos ta 
yama Mandamentonan, 
Hendenan decente 
mester ta conciente 
di loke nan ta haci cu 
nan curpa pa nan no 
cay den e trampanan di 
satanas. Ta e mayornan 
ta keda responsabel di 
nan yiunan, pasobra si 
e mayornan educa nan 
yiunan tocante moral 
y tocante inmoral, y ta 
educa nan yiunan di e 
bida Cristian di Dios, 
anto dificilmente un 
hoben por cai den e 
tentacionnan di curpa. Y 
na esnan cu ta promove 
e anti-conceptivanan aki, 
boso no ta conciente di 
boso complice y di boso 
culpa, di loke e malo ta 
haci cu e hubentud ? 

Awe ta e gran anochi di Calypso y Roadmarch 
Contest Infantil y Hubenil 2013 


STA. CRUZ - Comision 
di Calypso y Roadmarch 
Contest Infantil y Hubenil 
2013 conhuntamente 
cu SAC tin e placer di 
invita Aruba completo 
na e Festival di Calypso 
y Roadmarch Infantil y 
Hubenil 2013 cu ta tuma 
lugar AWENOCHI 12 di 
Januari 2013 na Aruba 
Entertainment Center. E 
contest ta cuminza 8:00 
pm y e competencia 
ta fuerte entre nos 
participantenan 
den tanto Calypso 
como Roadmarch. E 
participantenan Infantil 
pa nos tremendo 
Contest di awenochi ta: 

1- Vincent Alfred 

Grovel G o I d e n 

Tiger *R* 

Roadmarch: East Quick. 

Comp.: Galloway junior 

Areg.: Galloway junior 

2- Jayleen Croes 
Princess Jay *R.* 

Roadmarch: Hunto cu 
mi. 

Comp.A/alentino King 


Areg.:Valentino King 

3-Tashanira 

Rasmijn 

Queen Tasha. 

Roadmarch:Tasha Style. 

Comp.: Stefan 

Barteldaal 


PUEBLOAHANASU 

/ pfn m 



B585-9500 


Areg.: Stefan Barteldaal 

4- Ashantee Xarlette 

Martus 

Princess Aphrica 

Roadmarch:Angry Bird 

Calypso: Sinja nos 

mihor. 

Comp.:Johnathan Thiel 
& Shagrem Thomazia. 
Comp.: 

Areg.: Johnathan Thiel. 
Areg.: 

5- Daniella Pop 

Princess pop. 

Roadmarch:Party 

people. 

Comp.:Casey Dozier 
Areg.:Casey Dozier 

6- Priscilla Quant 


Lady Shake It Up. 

Roadmarch:Shake with 
me. Calypso: 

Amor pa mi pais 

Comp.:Secundino 

Tromp 

Comp.:Secundino 

Tromp 

Areg.Jvan Quandus 

Areg.Jvan 

Quandus 

7-lzellah Ruiz 

Queen Izi 

Roadmarch:Push Back. 
Calypso: I Love 

Aruba. 

Comp.: Stefan 

Barteldaal 

Comp.:Valentino 

King 

Areg.: Stefan Barteldaal 
Areg.:Valentino 


King 

Pa loke ta trata 
Categoria Hubenil e 
participantenan ta como 
lo siguiente: 

1- Giomir Leocadia 
Dynamite Kid JR. 

Roadmarch:Arubian 

Style. 

Comp.:Janiro Eisden 
Areg.:Danny Koolman 

2- Joshua Alexander 
Bryson 

King Size 

Roadmarch: 59 Hit 

the floor 

Calypso:Ay ki mi ta 
worry 

Comp.: Valentino King 
Comp. :Marina 
haynes 


Areg.: Valentino 

King 

Areg.:Uranis Boekhoudt 

Tur nos participantenan 
ta wordo compaña un 
biaha mas pa Impak 
Band. Entrada ta 
solamente 5 florin pa 
mucha bao di 12 aña y 
10 florin pa 12 aña bay 
ariba. Aruba, nos ta 
conta cu bo presencia 
den Aruba Entertainment 
Center AWENOCHI 
pa apoya masalmente 
nos muchanan. Nos 
Festival e aña aki ta 
wordo dedica na sr. 
Elvis Kenworth Meyers 
mihor conoci como 
Migthy Heads (Kenny) 
kende tabata nos prome 
ganador di Roadmarch. 

EleccioN di Reina Infantil den e 

Districto di Noord 

Brazil Taekwondo Stichting a tene un otro reunion di 

hopi importancia cu su directiva 


STA. CRUZ - Diahuebs 
anochi Brazil Taekwondo 
Stichting a tene su di 
dos reunion di hopi 
importancia cu su 
directiva presente. 
Siman pasa tabata tin 
e prome reunion unda 
debi na tempo, algun di 
e puntonan a keda pa 
ser trata e siman aki. 
E siman aki a atende 
e siguiente puntonan. 
Premionan di aña pa 
e atletanan, prensa, 
e 4 campeontanan, 
reglamentonan di 


e campeonatonan, 
inscripcion pa Best 
of the Best Powerade 
Taekwondo Cup, 

votacion pa trainingnan 
cu ta hopi mas disciplina. 
Tambe mester a cambia 
e campeonato di Aruba 
Caribbean Cargo pa 
final di Augustus door 
di e campeonato na 
Mexico unda cu Brazil 
Taekwondo Stichting ta 
bayendo cu e team. A 
pone hopi enfacis cu e 
Best Photo Shot di Best 
of the Best Powerade 



Taekwondo Cup ta 
solamente pa PRENSA y 
no pa niun otro individuo 
cu kier participa. Nan 
por saca potret, pero 
esakinan lo no wordo 
tuma den e competencia 
di Best Photo Shot pa 
prensa. Manera tur aña 
tin e Best Photo Shot 
unda cu prensa por 
participa libremente pa 
competi pa e Best Photo 


Shot di e evento. Kico 
tur ta e premionan no 
ta conoci ainda, pero 
ta bay tin premionan 
bunita y atractivo si. 
Esakinan ta bay wordo 
entrega despues di Best 
of the Best Powerade 
Taekwondo Cup. Durante 
e reunion a tuma contacto 
cu Suriname tocante e 
campeonato unda cu a 
confirma cu ta bay tin 5 


team cu ta participando. 
Aruba su team ta train 
hopi duro y e siman aki lo 
sigui cu e training riba un 
nivel mas halto, pasobra 
un cos ta sigur cu Brazil 
Taekwondo Stichting 
kier bay pa gana aya na 
Suriname. E siman aki 
lo subi caya pa asina 
recauda fondo pa e viahe 
pa Suriname. 



AAÁ C/oco^4*. 


Olijfistraat 23E 
Tel.561-0934 /565-2923 





































Pagina 26 




Diasabra Januari 12 2013 


TA BENDE 


Ta bende diferente lot di 390 m2 eigendomsgrond 
na Tanki Leendert. Vraagprijs Afl. 75.000,-. 
Negociabel. Pa mas informacion yama tel: 739- 
0101. 

Ta bende cas di 2 piso na Tanki Leendert 3 kamber 
- 3 baño plus 4 appartment pa Afl. 550.000,-. Pa 
mas informacion yama Tel. 739-0101. 

Ta bende un tereno na Mahuma di +- 5.000 m2 pa 
275.000 florin, bon pa warehouse of tayer. Pa mas 
informacion yama Tel. 739-0101. 

Ta bende un cas hopi bunita na Piedra Plat banda 
di caminda, di 3 kamber, 2 baño pa Afl. 400.000,-. 
Pa mas informacion yama tel. 739-0101. 

Ta bende cas na Paradijswijk di 3 kamber, 3 
baño, cu 4 appartment. Pa Afl. 390.000,-. Pa mas 
informacion yamatel. 739-0101. 



PRIVANPP PUCHTI! TNeçieNno CLANIDAD 



Boutique Keyla tin un coleccion grandi di paña pa 
diferente ocasion den size small te cu 3XL. 
Nos ta habri di dialuna pa diasabra, di 9.00 AM pa 
6.30 PM 

Desde 4 Januari 2013 lo tin 50% di 
descuento 

Nos tin un parkeerplaats amplio. 

Boutique Keyla 
Paradera 84 

tel: 582-1164 cel: 593-1189 
website:boutiquekeyla.com 
facebook:Boutique Keyla 



Private Center 
Investigation Aruba 

1. Nos ta un compania Arubiano 

2. Nos ta investiga tur cos cu bo por duda 
aden? 

1. caso di divorcio 

2. caso di maltrato 

3. caso di duda aden??? 

4. caso di corupcion 

5. caso di ladronicia 

6. caso di atraco 

7. nos ta filma tambe videonan 

8. nos ta graba tape di combersacionnan 

9. nos ta rond mundo completo den e trabao aki 

10. nos ta traha rapport tambe di tur clase 

11. nos ta keda den nos sistema priva 

12. nos ta saca potret tambe 

13. abogadonan por contact nos tambe pa facilita nan 
trabao tambe 


Yama nos na tel: 5684160 
24 ora pa dia 


CLASIFICADO 

solodipueblo@gmail.com 



Medical & Home Healthcare Services 

Av. Milo Croes 52, Dakota - Aruba 

Tel. 582 6651 / Fax 582 6567 


BUSCA TUR BO PRODUCTOIMAIM DIABETICO 


iVIanera: 

Diabetic Hand, Elbow & Knee Lotion .. , 

Diabetic Face Care LabCO Ivleclicai 

Diabetic Nail & Finger Cream lider den productonan 

Diabetic Foot Massage Cream Diabetico na Aruba 

Diabetic Key Chain (Jabero) 

Diabetic Bracelet and Necklace (Armband i Cadena) 

Special Medical Diabetic Shoes 

Gluco Perfect (Machine pa test sucu den sanger.) _ 


bule 


Bijles NED. Taal / Tekst 

Pa 3e y 4e klas, na Santa 
Cruz 

Pa mas informacion por 
yama 561-6855 


FOR SALE 


Ta bende harinja di 
MAISHI RABO 100% 
Nature’s Discount 
Seroe Blanco 
dilanti di APFA 
Telefon 588-5380 


TA HUUR 


un kamber na macuarima 
pa 1 persona cu su banjo 
priva. Afl. 350.00 pa luna 
y un luna di deposito. 
Kamber ta separa cu 
propio entrada. Awa cu 
coriente ta apart 
Telf: 7469309 


TA HUUR 


un cas di 4 kamber y dos 
baño na Dakota, banda di 
caminda principal Caya 
Betico Croes na Cumana. 

Si ta desea pa biba cu 

famia of pa haci neaoshi. 

Pa mas informacion 
yama 592-6895 Sr. Croes. 


TA FURA 


Orange Matras Fabric 

ta fura y traha matras y box 
spring den tur midi, ta fura set 
di sala, tv chair y pa auto 
pa mas info bishita nos 
olijfistraat 23d of por yama na 
588-7468/ 569-8053. 


TA BUSCA 


Un pick-up pa cumpra di 
masomenosAfl 4000,- 

Pls. yama na: 594-1402 


TABENDE DUMPTRUCKJMC 

Year: 2007, Diesel, motor lsu;u 
Mesterdrecha, pero tin tur piesa origmal 



Cel: 5942671 


TA HUUR 


Apartamento, 2 kamber, 
1 baño, cushina, sala, 
comedor. Full muebla, 
airco! Afl. 100.00 pa dia 
inclui awa y coriente. 
Available pa December, 
Januari y Febuari. 

Situa na Noord, banda 
di Texaco Sasaki, 2 
minuut di beach y 
hotelnan grandi. 

Tel: 567-9696 


TA BENDE 



Un generator 
Denyo di 15 KVA 
riba su garoshi 
cu wiel. Ta start 
y traha den 
perfecto condicion. 
Afl. 16.000.00 
negociabel. 
Haci bo oferta. 



Call: 739-0101 


Q 585-9500 

ZWEMLES 


Ta offrece Zwemles na 
Communlty Pool SN 
Waterpark Hoolberg 
Arawa Aruba's Waterpark 
Mas Inffo Jamas 593-0686 
Facebook: sctt swlmmlng 


Bo yiu ta zwak na school 

Bo yiu ta zwak na school y bo no kier pa bo yiu keda 
sinta of bay otro school?Busca ayudo promer cu ta laat. 
Nos ta yuda muchanan di basis y MAVO cu problema 
cu Hulandes y tambe vaknan manera wiskunde. E bon 
resultado di bo yiu ta nos satisfaccion. Por yama pa 
meneer Bryan na 563-5385 of 585-1823 



m i r \ n r r i n) 


Huiswerkbegeleiding 

Bojui tu cien 3-4-5de klus of 
ultimo (m ju di hasisschoo/ i ho tu 
deseu di dnne e opportunidad di 
su hidu , pu e sigiente schoo /- 
jaar 20/2-20/5 hui bon? 

Jumu nos nu 564-/4 r ? 

Huiswerkbegeleiding /o wordu dunu 
tur Dia/unu- Diarunzon-Diuhernu 
Oru: 5.00 pm - 5.00 pm 
Pa mus info. 564-/477 






Rekenen 
-TauI 

-Leervukken 
- Tamhe /o dunu 
/esnun arihu computet 
(spe/endeneijs) 

Pu mus info. 564-/4*7 




iJt r JtUQUE 
^ NING! 


VN LLAMAOO ^ 
&E tLAP&A OISTANCIA 
. PAPA TT. > 





r» 

Santo 

Domingo 

Diario 

Curaçao 

Super 4 

Lot / Cat 

Big 4 


7225 

9036 

4747 

2570 

4169 


1667 

0386 


0818 



4692 

6852 


3166 


Lotto 

10-15-08-22-07 

Mini Mega 

28-10-26-30 

Mega Ball 

07 

Zodiac 

2133 Virgo 


Telefbnnan importante: |l 

BOTICANAN: 


Maria 

585-8145 

Di Servicio Noord 586-4606 

Seroe Preto 

584-4833 

Fergusonstraat 

583-0620 

Kibrahacha NV 

582-2007 

Oduber NV 

582-1780 

Paradera 

588-6638 

Santa Cruz 

585-6890 

San Lucas 

584-4830 

San Nicolas 

584-5712 

Santa Anna 

586-0027 

Trupial 

582-8671 

Eagle 

587-9011 

4 Centro Medico 584-5779 

Aloe 

584-4606 

Central NV 

585-1965 

Dakota NV 

588-7364 

Del Pueblo 

582-1253 

POLIS: 


Oranjestad 

100 

San Nicolas 

104 

Sta. Cruz 

105 

Noord 

107 

Tip-line 

11141 

Brandweer/Ambulance 911 

Guardacosta 

913 

Seguridad National 11911 

Hospital 

527-4000 

Centro Medico 

524-8833 

Setar storing 

117 

Web Storing 

525-4600 

Elmar storing 

523-7147 

Agencia Funeral: 

The Olive Tree 

584-8888 

Ad Patres 

584-2299 

Aurora 

588-6699 

Mementomori 

582-2222 

Fundacion: 


Cas 

584-2050 

Fada 

583-2999 

FAVI 

582-5051 

Famia Planea 

588-9591 

Autismo Aruba 

588-1179 

Pa Hende Muherr 583-5400 

Pa Hubentud 

588-6138 

Bloedbank Aruba 587-4260 

Solo di Pueblo 

585-9500 

Canal 22 

585-9500 

Tip pa redaccion 592-6895 | 

Dokter y Botica na 

Warda pa bao di Brug: 


Yama pa informacion na 
Horacio Oduber Hospital: 
527-4000 


Dokter y Botica naWarda 
pa riba di Brug: 


Yama na Centro 
Medico 

524-8833 

MULTIMIYONARIO 
ARNAULT NO POR BIRA 
UN CIUDADANO Dl 
BELGICA 

Bruselas - E fiscal 
publico di Bruselas 
tambe ta duna un 
conseho negativo na 
e Parlamento Belgico 
pa e multimiyonario 
Frances Bernard 
Arnault solicita e 
nacionalidad Belgico. 
Esey e corant di 
Vlaanderen De Morgen 
a anuncia. E Servicio 
di Immigracion 

previamente a duna un 
conseho negativo. E 
director di e cas luhoso 
Frances LVMH no por 
prueba segun fiscaleria cu e tin tres aña di residencia principal na 
Belgica - un di e criterionan. Corte di Belgica banda di esey a inicia 
un investigacion tocante Arnault. Tocante e structura financiero di 
e red di su empresanan, buzonnan y e fundacion cu e Frances a 
establece na Belgicatin incertidumbre. E solicitud pa un nacionalidad 
double Frances Belgico tin di haber cu motibonan personal segun e 
director di e fabricante di Louis Vuitton. 

HELICOPTER A ESTREYA 
RIBA UN AUTOPISTA 
ALEMAN 

Schwabisch Hall -- Riba 
e autopista A6 den e parti 
Sur di Alemania diahuebs 
un helicopter a estreya. E 
piloto, kende tabata su so 
den e avion, a fayece door di 
esaki. E accidente a sosode 
cerca di Schwabisch Hall, 
un estado parcial di Baden- 
Wurtenberg, den cercania 
di Kochertalbrucke, un 
di e brugnan di mas 
halto di Europa. E causa 
di e accidente ainda ta 
desconoci. Segun polis e 
accidente probablemente a 
ser causa debi cu e helicopter lo a mishi cu un kabel di tension halto. 
Pero por ta tambe cu e avion a mishi cu e kabel na momento cu e 
tabata estreyando. Durante e proceso di cu e avion tabata baycay, e 
avion a dal na un truck, cu despues a cende na candela. E chauffeur 
di e truck apenas a ser levemente herida. Segun agente policial ta 
un gran milager cu no tabata tin mas victima. Riba e autopista A6 
generalmente sa tin hopi trafico. 


J ENNIFER ANISTON 
TA DEFENDE KIM 
KARDASHIAN 

Los Angeles - Mientras 
Daniel Craig y John 
Hamm recientemente a 
admiti publicamente cu 
nan ta haya nada den e 
actriz di e reality show 
Kim Kardashian y su 
famia, Jennifer Aniston 
ta pensa totalmente 
diferente encuanto 
esaki. No tin nada malo 
cu Kim y e hendenan ey, 
asina Jennifer a conta e 
documental Celebrety, 
segun Celebuzz a skirbi. 
Si nan kier gana nan 
placa di e forma aki, anto 
nan mester haci esaki, segun e actris blond. Toch e kier aclarea 
cu tin un gran diferencia cu su trabao. Ami kier entretene hende 
cu mi trabao. Cu Aniston no tin problema cu Kardashian ta resulta 
ventahoso pa e actris di e reality show. Nan dos dentro di poco lo 
bay bira bisiña awor cu ta conoci cu Kardashian y Kanyew a cumpra 
un cas den Bel Air. 

DNA CHIP NOBO TA DUNA 
IMAGEN DETAYA Dl 
SOSPECHOSO 

Amsterdam - Un 
chip nobo desaroya 
por aclarea e sexo, 
color di cabey, 
origen y identidad 
di un sospechoso 
rapidamente y 
barata a base di un 
tiki DNA den un solo 
biaha. Cientificonan 
di entre otro 
Universidad 
Erasmus na 

Rotterdam a 

presentaunchipnae 
International Journal 
of Legal Medicine. E 
Indentitas Version 
1, ta e prome chip 
commercial obtenibel cu por identifica tur e caracteristicanan aki den 
un solo test. E chip tacontene miles di parti di DNA, asina yama SNP- 
nan, cu ta mara na e DNA di un muestra tuma for di un sospechoso. 
E pida DNAnan aki ta duna un pista tocante e caracteristicanan. For 
di un test cu muestra di personaan di kende nan caracteristicanan ta 
conoci cerca investigadornan, ta parce cu e chip ta duna resultado 
razonablemente. 

ASTRONOMONANA 
DESCUBRI ENORME 
SISTEMA DEN UNIVERSO 

OXFORD -- Un grupo internacional di 
cientifico a descubri un sistema masha 
grandi, nunca antes bisto den universo. Ta 
trata di un grupo di obheto, cu ta no menos 
cu 4 mil miyon aña di luz di diametro. Esey 
ta 40 mil biaha mas grandi cu e via lacteo. 
E descubrimento a ser anuncia diabierna 
den un revista cientifico Britanico Monthly 
Notices of the Royal Astronomical Society. 
E obhetonan ta e asina yama quasar. 
Eseynan ta curpanan celestial misterioso 
den e nucleo di e galaxia desde inicio di 
universo. E distancia pa Tera ta enorme, pero quasar ta asina briyante 
cu astronomonan toch por mira nan. E grupo quasar descubri ta desafia 
loke cientificonan tabata tin pa posibel. Astronomonan a pensa cu e 
sistema nunca lo por a bira asina grandi. E limite lo tabata un promedio 
di 1,2 mil miyon aña di luz, pero e grupo aki ta parce mas di tres biaha 
mas grandi. Ta dificil pa evalua e magnitud di e grupo aki, pero nos por 
bisa cu tur seguridad cu esaki ta e structura mayor cu nunca antes a ser 
mira den universo. Esaki ta emocionante, sigur pasobra e ta bay contra 
di nos conocemento di e universo, e profesor Britanico Roger Cloves 
a bisa den un declaracion. E siman aki a duna di conoce cu e galaxia 
spiral NGC 6872 ta esun di mas grandi di su tipo. Esey un equipo 
internacional di astronomonan a conclui. Nan a descuubri cu e galaxia 
tin un diametro di casi 522 mil aña di luz, cu ta haci’e mas di cinco biaha 
mas grandi cu nos via lacteal, asina e organizacion especial Americano 
NASA a informa. E cientificonan a descubri cu NGC 6872 tabata mucho 
mas grandi cu nan a pensa, ora cu nan tabata studiando datonan di un 
telescopio di NASA. NGC 6872 a bin na su forma y apariencia inusual 
door di interaccion cu e sistema mucho mas chikito eliptico IC 4970. 
Ambos sistema ta situa riba un distancia di 210 miyon aña di luz for di 
Tera den e constelacion di Pavo Real. 

SIMAN LARGO Dl 
OPORTUNIDAD RIBA 
CARETERA CU TA SLIP 
DEN ORANAN MAS OCUPA 

Lijnden - E trafico mester tene cuenta 
den e simanan venidero parti mainta 
y anochi den e oranan mas ocupa cu 
e caretera cu ta slip. Specialmente 
riba diamars e oranan mas ocupa den 
madruga lo a por bira fatal door di e 
caida di sneeuw inespera. Te hasta 
e fin di siman aki e por slip mas hopi. 

Esey e servicio di Informacion di Trafico 
a anuncia. E servicio meteorologico ta 
spera desde dialuna parti mainta cu e 
temperatura lo ta bao di cero. Door di congelacion di partinan di 
e caretera muha trafico mester tene cuenta cu slipmento durante 
henter e siman, tanto anochi como durante dia, segun e Servicio di 
Informacion di Trafico. E servicio ta alerta usuarionan di e caretera, 
pa prome tira un bista na e situacion actual di trafico y core mas 
poco poco pa evita slipmento. 


CRITICA RIBA OBAMA CU 
NOMBRAMENTONAN 

Washington - E prome 
president di color di Merca 
ta sigui haya mas critica 
tocante e nombramento 
di hopi hombernan 
blanco riba posicionnan 
clave den su di dos 
Gabinete. E insatisfaccion 
tocante Barack Obama 
su interpretacionnan ta 
procedente for di su propio 
partido Democratico. 
Diahuebs Obama a 
anuncia nombramento 
di Jack Lew como e 
Secretario di Finanzas 
nobo. E tabata e di cuatro homber blanco kende dentro di poco 
lo ocupa un posicion importante den e gobierno di Obama. E ta 
increiblemente bergonsoso, e parlamentario democratico di color 
Charles Rangel a duna di conoce. Parlamentario Jeanne Shaheen 
di New Flampshire tambe ta decepciona di e nombramentonan. 
Nos tin mester di un gobierno cu ta parce Merca, pa asina ey nos 
por discuti e preocupacionan cu nos ta scuhca di nos sociedad, 
el’a bisa. E Republicanonan tambe ta critica. Segun ex candidato 
presidencial Mike Huckabee, Obama ta eherciendo un guera contra 
hende muher. 

TIROTEO NA SCHOOL Dl 
CALIFORNIA 

Amsterdam - Na un 
school secundario 
na Taft, California 
un tiroteo a tuma 
lugar. Door di esaki 
un studiante a 
resulta herida, asina 
autoridadnan local 
a informa. E victima 
a ser transporta cu 
helicopter pa un 
hospital y no ta conoci 
con esaki a sosode 
cu e studiante. Segun 
polis e sospechoso 
ta un otro studiante, 
kende mientrastanto 
a ser deteni. E lo a 
dispara cu un scopet. Eric Coughran di Cuerpo di Bombero di Kern 
County a declara cu un di dos persona tambe a resulta herida, pero 
el’a nenga ayudo medico. Vice presidente sr. Joe Biden a bolbe 
reuni cu mas asociacion di interes dentro di e lobbymento di arma 
Americano. E kier presenta su investigacion e proximo siman na 
president Obama, segun CBS a informa. Durante un momento cu 
prensa prome cu e reunion Biden a splica cu ta dificil pa mustra con 
bo por a evita e situacion na cada tiroteo tragic. 











Pagina 30 


Diasabra Januari 12 2013 


SCILGu 


INVITACION PA ORACION 

The Voice of Jesus ta extende un cordial 
invitacion na henter e pueblo di Aruba pa 
atende tur Diasabra di 8pm - lOpm, un 
anochi di Oracion na Koyari den fresco di 
naturalesa y bao di cielo lumbra pa streanan. 

Cada Diasabra, durante henter aña, nos ta 
reza e Santo Rosario, Salmonan, e Santo 
Evangelio y hunto nos ta canta for di e Misal 
di Pueblo. Tambe nos ta duna informacion 
riba bida di Santonan y haci oracionnan 
bunita y profundo pa refresca almanan cu un 
aire puro y precioso di oracion y spiritualidad. 

Keda pendiente pa nos actividadnan manera 
devocionnan na Santonan, Angelnan pa 
medio di Nobena y Triduonan, pa henter e 
aña 2013. E aña aki nos lo celebra 15 aña di 
Aparicionnan aki na Aruba. 

Boso tur ta cordialmente invita. 


4 





Invitacion: 


Gnmpo Oracion Carismatico 
di Paradera 


Ta reanuda Oracion pa comienzo di e aña nobo. 

Lo bay tin un procesion den misa cu bela pa pidi Señor 
manda luz riba nos y nos dushi pueblo. 

Nos tur bini hunto, DIABIERNA 11 Januari. 2013 
7:00 pm S.S di Misa Sta. Filomena ,na Paradera 
8:00 pm ta sigui Oracion , Alabansa y Gradicimento na 
Señor , pa du n’E tur honor y gloria cu e merece. 

Oracion: 

Mare e “Aña di Fe “aki por haci mas fuerte nos relacion 
ku Cristo Señor, pasobra den dje so nos tin e seguridad pa 
mira e futuro y e garantia di un amor berdadero y eterno. 



yAurora^.. 

_ ççfumral QSfám ie _ 

Gradicimento/ invitacion 

Pa medio di esaki nos kier nos kier gradici 
immensamente tur famia, bisiñanan, ex-coleganan 
di hospital, afdeling oncologie, Dr. Wassenaar, Dr. 
Peterson, Wilhelmina Kankerfonds y tur esnan cu a 
duna nan sosten durante enfermedad di nos defunto 
stima 

Carmen 
Guillermina 
Croeze-Kelly 
"Cam" 

*10-01 -1946 t05-01-2012 

Un danki special na Aurora 
Funeral Homepa nan excelente 
servicio. E atencion duna na 

nos ta un gran consuelo. 

Alavez famia ta invita pa 2 santo sacrificio di misa, 
cual lo tuma lugar, diasabra 12 di Januari 2013 na 
misa Inmcaulada Concepcion na Sta. Cruz pa 7'or 
di anochi y diadomingo 13 di Januari 2013 na misa 
Santa Anna na Noord pa 6'or di atardi. 

Na nomber di su esposo, yiu, rumannnan y demas 

famia 



Gradicimento/ Invitacion 


Pa medio di esaki esposo, yiunan, nieto(a)nan, bisa 
nieto(a)nan y demas famia ta gradici tur esnan cu 
a sostene y compaña nos durante condelencia y 
entiero di nos esposa, Mama, Wela y Ruman: 

Rosa Kock-Vos 

Un danki ta bay na tur famia, conicir, bisiña y 
amistadnan. Tambe un danki na esnan cu a haci 
yamada, a manda telegram, flor, y na e cantante/ 
musiconan durante entiero. 

Un danki na Ad Patres Funeral Home pa nan 
yudanza y nan bon servicio. Masha danki di 
curazon. 

Si den nos tristeza nos por a lubida un hende/ 
instancia, nos disculpa. 

Na nomber di su Esposo, yiunan, nieto(a)nan, 
bisanieto(a)nan y demas famia. Alavez nos ta invita 
pa 3 santo Sacrificio di misa na misa Cristo Rey na 

Brazil 

Diadomingo 13 di Januari 2013 pa 7’or pm 
Diamars 15 di Januari 2013 pa 7’or pm 
Diahuebs 17 di Januari 2013 pa 7’or pm 

Masha danki pa boso presencia 

Remitido: 

Na e persona cu ta critica y ta na fabor di e pikanan 

deshonesto. 

Mi kier a reacciona, si e persona aki cu no ta respeta e Palabranan di Dios den Bijbel 
y e ta haci blasfema, anto e persona aki ta un ateista den un creencia paaano. Ta 
lastima di mira con cierto hende cu no ta acepta e berdad di Dios. LaganosTesa den 
Bijbel loke Dios ta papia tocante di e pika deshonesto di homofiel. Den Bijbel, Genesis 
2: 27 y 28, nos por lesa cu Dios Tata a crea homber y muher pa nan lanta famianan. 
Den un famia mester tin un tata y un mama pa e yiunan wordo lanta y forma manera 
mester ta, homber y muher. Den Bijbel, Levitico 20: 13, Dios Tata ta bisa: “E homber 
cu drumi cu un homber manera cu ta drumi cu un muher, nan dos ta comete actonan 
repugnante, nan dos lo muri y nan sanger lo cai ariba nan.” Den Bijbel, Levitico 18: 
22, Dios Tata ta bisa: “Lo bo no tin relacionnan cu un homber manera sa haci cu un 
muher, esey ta algo abominabel.” Den Bijbel, Marco 10:6-9, Cristo Hesus ta bisa: “Na 
principio tempo di creacion, Dios a traha nan como homber y muher. P’esey e homber 
lo bandona su tata y su mama pa e uni cu su muher y e dosnan aki lo bira un solo 
curpa.” Den Bijbel, Romanonan 1:24-27, Cristo Hesus ta bisa, cu tin cierto hendenan, 
cu nan mes a cambia e berdad dibino pa mentira y nan a honra y adora creacion na 
lugar di E Creador. Nan mes a entrega nan mes na e pasionnan deshonroso, nan 
muhernan a cambia e tradicion natural cu muhernan y a inflama den e pasion pa cu 
otro, hombernan ta comete deshonestidad cu homber. Asina nan ta hanja nan mes 
e pago mereci pa nan errornan. Den Bijbel, 1 Corinthionan 6: 9 y 10, Cristo Hesus 
ta bisa: “Boso no sabi cu esnan cu ta comete inhusticia, lo no drenta den e Reino di 
Dios? No ganja boso mes! Na esnan cu ta bishita e muhernan di bida, na esnan cu ta 
adora Diosnan falso, na esnan cu ta comete adulterio, na e fornicadornan, na esnan 
kibradornan di matrimonio, na esnan cu ta comete homosexualidad, na esnan cu ta 
drumi cu un homosexual, na e violadornan di hobennan, na e ladronnan, na esnan 
golos pa plaka, na e burachenan, na e calumniadornan, na e ganjadornan, ningun di 
esakinan lo no drenta den e Reino di Dios.” Den e di 9 Mandamento di Dios ta bisa: 
No comete e pika di deshonesto. ( No deshonra bo curpa den inmoralidad ). Mester 
comprende cu ningun hende no ta nace ladron, no ta nace drogadicto, choler, violador, 
matador, adulterio, fornicador, homosexual, lesbiana etc., pero ta bira un persona ta 
bira pa motibo di tentacionnan, di mal ehempelnan, di abusonan y di e mal pasionnan 
cu e persona ta hanje aden, den su ambiente. Di mucha, un tata y un mama ta coregi 
y ta disciplina nan yiunan pa nan wordo forma manera cu mester ta, homber y muher. 
Y si acaso un hoben por tin problema cu su hormona, esey por wordo controla pa un 
dokter, pa sa e nivel di su testosterone y di su estrogen den su sanger y pa asina e 
dokter por tene e nivel di e hormona manera mester ta di e hoben medicamente. Den 
Bijbel 1 Timoteo 4:1 y 2, Cristo Hesus ta bisa: “E Spirito Santo ta bisa claramente, cu 
den e ultimo temponan algun lo nenga nan fe, pasobra cu nan lo tende na spiritonan 
di error y di doctrinanan diabolico, nan lo wordo seduci pa hendenan mentiroso cu 
tin nan consenshi marca cu senjalnan di diabel.” Awor, ta ken bo kier sigi, Dios Su 
boluntad cu un dia bo por drenta den Su Gloria of di sigi satanas cu tur su maldadnan, 
inmoralidadnan y di su deshonestidadnan den e condenacion eterno? E escohencia 
ta liber, ta bo mes ta condena bo mes y no ta Dios ta condena. Nomber y adres conoci 
pa Redaccion. _ 


Advocatenpraktljk 

mr Marcolino Ctoes N.Y. 

ta anunciacu afayece cristianamente 
den braza di Señor 

□Sra Vera Maria Baiz-HenricusD 

na bida mama di secretaria di nos bufete , 

Jeannette Marie Baiz 

Acto di condolencia lo tuma lugar Diabierna, 11 Januari 2013, 
na Aurora Funeral Home, for 7lér te 9lér di anochi. 

E acto di entiero lo tuma lugar na Aurora Funeral Home, 
Diasabra, 12 Januari 2013, entre 2[ér te cu 4B>r di atardi. 

Palabranan di honda pesame ta bay na Jeannette y demas 
famianan di e fayecida. 

Cu Sra. Vera sosega na paz\ 





“Dios ta amor . y amor ta Dios, maske mi no 

ta na e mundo aki, tur dia lo mi ta banda Di boso 
Curazon, mi por stens di loke Señor ta haci” 
Salmo 33 

Sarah Margaretha 
Maduro-Leest 

Na edad di 81 aña 

Na nomber di su: 

Esposo: 

Jose Maduro 

Yiunan: 

Russel Maduro 
Sra. vda. Beatrix Sint Jago- 
Maduro y yiunan 
JFrenky Maduro y yiunan 
Miranda Maduro 
Robert Maduro y Sandra Marval y yiunan 
Angel Maduro 

Andresito y Belinda Maduro-Peña y yiunan 
Rita Maduro y Suresh (Sunny) Chandiramani y 
yiunan 

Anthonito (Baby) Maduro y yiu 

Gregorio (Tussy) Maduro y yiu 

Angelina Maduro y Rafael Gross y yiunan 

Nieta y nietonan: Melissa y Mitchell, Shereldine y 

Kimberly, Rosandra y Cassandra, Alexandra, Kevin y 

Brandan, Dyane y Riteshka, Randell y Resef, Allan, 

Berlishka 

Mama: 

Catharina Leest-Tromp 

Tata: 

fCletano Leest 

Rumannan: 

Aura Rodriguez-Leest y famia na Hulanda 
JChidon Cameron-Leest y famia 
fMaria Franken-Leest y famia 
tCarmita De'lsle-Leest y famia 
tCapi y Chichi Leest-Werleman y famia 
Swa y cuñanan: 

Luis Maduro y famia 
Basilio Maduro 

tSixto y tPina Maduro y famia 
Celedonia Kelly-Maduro 

Comer y compernan, prima y primonan, ihanan, 
bisiña, amigo y conocirnan Demas famia: 

Maduro, Leest, Tromp, Sint Jago, Marval, Peña, 
Chandiramani, Wiersma, Gross, Cameron, De'lsle, 
Franken, Werleman, Dirksz, Schmidt, Kelly, Farro, 
Coffie, Henricus, Jacobs, Rodriguez, Ridderstaat, 
Gomez, Wolff, Figaroa, Everon, Dania, Rosa, 
Albertsz, Koolman, Croes, Wernet, Dirksen Ex- 
miembronan di Kibrahacha Ta invita pa asisti na 
e acto di entiero cual lo tuma lugar dialuna 14 
di Januari 2013 na Aurora Funeral Home di 2'or 
pa 4'or di atardi despues saliendo pa Santana 
di gobierno na Playa. Adres pa condolencia: 
Aurora Funeral Home, diasabra 12 di Januari 
2013 di 7'or pa 9'or di anochi. Nos ta lamenta 
cu despues di entiero nos no por ricibi bishita di 
condolencia na cas. Nos ta pidi nos disculpa si den 
nos tristesa nos por a lubida algun familiar. 

Ora mundo surpasa e "economic cliff" nos ta cla pa ricibi nan 


Minister dr. Richard Visser: 


Esaki ta e mihor momento pa haci inversion den 


STA.CRUZ- Siman pasa 
durante bishita di e nuebe 
miembronan di Eerste 
Kamer di Hulanda na 
Aruba, Minister di Salud 
y Deporte, dr. Richard 
Visser a compaña e 
delegacion y invitadonan 
pa un recorido den e 
tram pa bishita e "sala 
di exposicion" den 
caya grandi. Den e 
sala aki, cual ta habri 
pa publico general, tin 
un presentacion di tur 
e proyectonan cu ta 
andando y tur cu ta bay 
bin pa renobacion y 
mehoracion di nos isla. 

Minister Dr. Richard 
Visser a comenta cu 
Gobierno di Aruba tin un 
plan grandi, un master 
plan, unda ta presenta 
varios mehoracion cu 
ta beneficia e producto 
Aruba pa loke ta trata 
turismo, pero sigur tambe 
nos ciudadanonan den 
tur area, incluyendo e 
carteranan cu ta resorta 
bao di su encargo, esta 
salubridad y deporte. 

Tur area ta uni den 
un master plan y ta 
sumamente importante 
pa Hulanda ta informa 
y tin un bon bista di 
loke nos ta haciendo, ta 
p'esey tabata importante 
pa e miembronan di 
Eerste Kamer bishita e 
exposicion aki tambe. 
Nos ta e unico isla 
cu ta haciendo un 
inversion grandi den 
infrastructura pa nos 
producto turistico, cual ta 
beneficia nos comunidad 
inmensamente y ta 
inclui e renobacion y 
expansion di nos hospital, 
servicionan specialisa 
na IMSan y mucho mas, 
Minister Visser a splica. 
El a añadi cu e expansion 
di specializacion 

medico ofreci na IMSan, 
particularmente e 

Centro di Oncologia lo 
ta un bon stap den e 


direccion pa promove 
Aruba como destinacion 
pa turismo di salud. Tur 
ministerio ta envolvi cu 
otro y ta importante pa 
Hulanda mira kico nos 
ta haciendo y aprecia 
cuanto trabao ta tumando 
luga y cuanto cos nos 
ta pasando aden como 
comunidad completo pa 
realisa e proyectonan. 
E mandatario a subraya 
cu ta importante 
pa considera e 
negociantenan y e 
habitantenan di Aruba 
cu a wanta dos aña 
di reconstruccion di e 
centro di ciudad entre 
otro, pero cu tur cos ta 
bale la pena, pasobra 
e inversion aki ta un 
esfuerso cu nos mester 
haci pa e producto Aruba. 
"Nos tur merece esaki 
y ta e miho momento 
pa haci esaki!" Minister 
Visser a enfatisa. E 
titular di salubridad y 
deporte a splica cu awo 
cu mundo ta na e rand 
di un "economic cliff' y 
cosnan no ta bayendo 
bon economicamente, 
esaki ta e momento pa 
haci inversion pa ora 
cu tur cos cuminsa lora 
atrobe mundialmente, 
Aruba ta cla pa ricibi 
e beneficionan. Drs. 
Marijke Linthorst di 
partido PVDA, kende ta 
encabesa e delegacion 
Koninkrijksrelaties di 
Eerste Kamer a splica 
cu e ta balora e forma di 
traha di Aruba, unda cu 
e gobierno no ta pone 
tur cos ariba turismo, 
pero tambe ta purba 
di haya otro pilarnan di 
economia, por ehempel 
crecemento sostenibel 
di economia cu ayudo di 
expertonan di TNO. 

Sra. Linthorst a bisa cu 
el a keda impresiona pa 
e desaroyonan na WEB 
Aruba N.V. tambe y ta 
aprecia con Aruba ta 
purba di distingui su mes 


y crea un experiencia 
unico pa turistanan 
crucero corda e isla 
entre tur e otronan cu 
nan ta bishita. E tram 
por ehempel ta algo cu 
sigur bo lo keda corda, 
el a añadi. El a bisa cu e 
ta haya e renobacion di e 
curason monumental di 
Oranjestad y e forma cu 
ta percura pa turistanan 
por yega akiden centro 
di un manera facil, algo 
hopi positivo. 

































